Cedevita Olimpija pravi snažan tim, stigli Dimec i Hodžić - SPORTSKI ŽURNAL\nUz tandem iz državnog tima Slovenije, sledeći na redu je i potpis Roka Stipčevića\nSamo dan pošto je Mirka Mulalića, Sašu Zagorca i Martina Krampelja, stavila na listu igrača koji su napustili klub, Cedevita Olimpija je osigurala dva potpisa za narednu sezonu.\nNaime, u LJubljanu su stigli Žiga Dimec i Alen Hodžić koji su sa trenerom Juricom Golemcem uspešno sarađivali u Primorskoj. Hodžić koji je prošle sezone imao prosek od 9,3 poena, dve asistencije i 2,5 skokova stavio je paraf na dvogodišnji ugovor. NJegov transfer klub je već ozvaničio, dok je samo pitanje trenutka kada će se isto dogoditi sa dolaskom Dimeca koji je u Kopru imao prosek od 6,7 poena i 3,6 skokova.\nUz tandem iz državnog tima Slovenije, kako se može čuti, sledeći na redu je i potpis još jednog reprezentativca, ali ovoga puta iz susedne Hrvatske. Reč je o Roku Stipčeviću (34, 185) koji je prošlu sezonu proveo u Fortitudu, sa kojim ima ugovor i za narednu, ali obe strane žele prekid saradnje, iz čega će profitirati tim iz LJubljane.\nU celoj priči ne treba zaboraviti i da je pre nekoliko dana Cedevita Olimpija potpisala Kendrika Perija, iza koga su sjajna izdanja u dresu Mege, a tu je i Ivan Marinković koji je iz Kopra stigao još u finišu prošle sezone.\nUz Edu Murića, Jaku Blažiča, Kodija Milera Mekintajera i Majkla Hopkinsa koji su još uvek pod ugovorom, jasno je da će Cedevita Olimpija imati veoma neugodan tim.\nzorge · 30 maj, 2020 23:17


Hemijsko-tehnološka škola domaćin državnih takmičenja iz hemije i tekstilstva | (Vesti - 10. 05. 2019) Subotica.com\nHemijsko-tehnološka škola domaćin državnih takmičenja iz hemije i tekstilstva\n10.05.2019. u 09:26h\nHemijsko-tehnološka škola domaćin je Republičkih takmičenja područja rada Hemija, nemetali i grafičarstvo i Tekstilstvo i kožarstvo koje juče svečano otvoreno, a trajaće do subote, 11. maja.\nNa svečanosti upriličnoj povodom otvaranja takmičenja, na kojoj su prisustvovali učenici i njihovi pratioci, izveden je zabavni program u kojem su učestvovali, između ostalih, učenici Muzičke škole Subotica. Pored dirkektora škole, domaćina takmičenja, goste i takmičare je pozdravila Nataša Aleksić, član Gradskog veća zadužena za obrazovanje.\nNa dva takmičenja, čiji je domaćin i organizator subotička Hemijsko-tehnološka škola, okupilo se oko 250 učenika i mentora iz škola širom Srbije. Učenici će biti podvrgnuti kako testovima iz teorijskog znanja, tako i praktičnim. Subotička škola će na takmičenju nastupiti sa sedmoro učenika, četiri na hemiji i tri na tekstilu.\n- Odlučili smo da u isto vreme organizujemo dva takmičenja sa namerom da se đaci ne samo takmiče u znajnima i veštinama nego da im omogućimo da se upoznaju i druže. Smatramo da će tako biti izazovnije i uveren sam da ćemo se dobro pokazati, kako dolikuje školi koja je dobila Svetosavsku nagradu - kaže Nikola Matković, direktor Hemijsko-tehnološke škole Subotica - Takmičenja će biti veoma zanimljiva, po standardima kako su propisali Ministarstvo prosvete i Zavod za unapređivanje vaspitanja i obrazovanja, učenici će biti testirani kako iz teorijskog znanja, tako i potvrđivanjem znanja njihovih praktičnih veština.\nJedna od takmičarki koja će testirati svoje znanje i praktično umeće je i Miljana Milijašević, učenica trećeg razreda, koja će na takmičenju nastupiti u konkurenciji konstruktora i modelara odeće. Miljana prvi put učestvuje, ali puna samopouzdanja očekuje visok plasman.\n- Mentorka i ja smo puno vežbali, proveli smo dosta dodatnih časova kroz koje smo obrađivale svo potrebno gradivo koje će biti na takmičenju. Pripremala sam se tako što sam vadila krojeve na hamer pair uz pomoć raznih alata koje koriste konstruktori, radila sam primere dečjih košulja i prsluka, ženskih suknji. - ističe Miljana\nU istoj kategoriji takmičiće se i Marija Petrović iz škole za dizajn tekstila u Beogradu. Marija iza sebe već ima jedno takmičenje i na svom debiju osvojila je prvo mesto. Ove godine nastupiće sa dizajnom košulje i takođe se nada visokom plasmanu.\nTrodnevno takmičenje počelo je juče vežbama iz laboratorije, a danas se rade testovi iz hemije, dok takmičari sa područja rada tekstilstva i kožarstva danas ceo dan imaju svoja testiranja. Svečanost proglašenja najboljih održaće se u subotu od 9 časova u Hemijsko-tehnološkoj školi.\nhemijsko tehnološka škola nikola matković\npre 16 minuta i 39 sekundi


POZIV ZA UČEŠĆE NA TRENINGU Fundraising\n04. Dec. 2018. - Uncategorized\nUdruženje Naša kuća i organizacija Caritas Srbije, u okviru regionalnog projekta SOCIETIES koji finansira Evropska unija, organizuju trening o na temu Fundraising. Trening je deo programa izgradnje kapaciteta organizacija civilnog društva u procesima socijalne inkluzije i razvoja dijaloga sa institucijama i ima za cilj da osnaži organizacije po pitanju prikupljanja…\nKuvarska radionica za izbeglice u Šidu\nProtekle sedmice, u okviru projekta “Animation of Migrants 2018”, Caritas Srem organizovao je radionicu kuvanja za 7 žena izbeglica iz Prihvatnog centra Principovac, u prostorijama letnje Vladičanske rezidencije (Ruski Dvor) u Šidu. Cilj ove radionice bio je da se, kroz druženje i spremanje hrane, izbeglice predstave lokalnoj zajednici sa svojim…\nMogućnost finansijske podrške za početak biznisa\nU prostorijama Caritasa Aleksinac u ponedeljak 3. decembra održana je treća po redu radionica iz oblasti preduzetništva pod nazivom “Mogućnost finansijske podrške za početak biznisa”. Kroz dvočasovno predavanje Aleksandra Ilića iz organizacije ENECA, učesnici su saznali na koje sve načine mogu doći do finansijske podrške prilikom pokretanja biznisa.\n03. Dec. 2018. - Mentalno zdravlje\nU nastavku podizanja svesti o neophodnosti pripreme i prevencije i edukovanja đaka o prirodnim katastrofama, u saradnji sa Vatrogasno spasilačkom jedinicom Sremske Mitrovice realizovana je vežba evakuacije đaka u Osnovnoj i srednjoj školi za decu sa smetnjama u razvoju “Radivoj Popović” u Sremskoj Mitrovici. Nakon radionice đacima i nastavnom osoblju je…\n22. Nov. 2018. - Mentalno zdravlje\nČasovi engleskog jezika za izbeglice u Bujanovcu\n20. Nov. 2018. - Urgentni projekti\nCaritasov tim psiho-socijalne podrške iz Prihvatnog centra Bujanovac svake nedelje organizuje edukativne časove na kojima migranti i izbeglice imaju priliku da uče engleski jezik. Časovi se organizuju svakog radnog dana, od ponedeljka do petka. Polaznici su podeljeni u tri grupe, u odnosu na znanje engleskog jezika. Redovni su na časovima…


Стенограм потврдио злоупотребу догађаја у Сребреници - Јадовно 1941. - КУЛТУРА СЈЕЋАЊА\nStenogram potvrdio zloupotrebu događaja u Srebrenici\nBANjALUKA, 25. MARTA – Predstavnici Boračke organizacije, Republičke organizacije porodica zarobljenih, poginulih boraca i nestalih civila i Saveza logoraša RS smatraju da stenogram ratnog Predsjedništva BiH o 3.000 ubijenih Bošnjaka u Srebrenici samo potvrđuje stavove iz RS o manipulacijama i zloupotrebama događaja u Srebrenici.\nPredsjednik Boračke organizacije RS /BORS/ Pantelija Ćurguz rekao je Srni da ovaj stenogram u najboljem slučaju pokazuje da je riječ o manipulaciji i zloupotrebama žrtava i njihovih porodica koje nose bol za stradalima u Srebrenici.\nĆurguz je naveo da će BORS zatražiti od Vlade RS da postupi po zaključnim razmatranjima bivše Komisije za Srebrenicu u kojima doslovno stoji da Vlada RS treba da formira stručni tim koji će nastaviti istraživanja događaja u Srebrenici do utvrđivanja konačne istine.\n“Ta aktivnost je prekinuta uticajem bivšeg visokog predstavnika u BiH Pedija Ešdauna i poltronskim odnosom tadašnjeg predsjednika i premijera RS”, zaključio je Ćurguz.\nPredsjednik Republičke organizacije porodica zarobljenih, poginulih boraca i nestalih civila Nedeljko Mitrović rekao je Srni da ovaj stenogram samo potvrđuje stavove organizacija i institucija iz RS da bošnjački političari i dio međunarodne zajednice konstantno manipulišu brojem stradalih Bošnjaka u Srebrenici.\n“Broj stradalih Bošnjaka u Srebrenici kojim se sada manipuliše u javnosti nije tačan jer je baziran na više različitih izvora, a nije verifikovan i provjeren”, istakao je Mitrović.\nMitrović je rekao da sve forenzičke i druge istrage pokazuju sasvim suprotno, zaključujući da je broj stradalih Bošnjaka u Srebrenici daleko manji od onog kojim se trenutno u javnosti manipuliše.\nPredsjednik Saveza logoraša RS Branislav Dukić rekao je Srni da stenogram ratnog Predsjedništva BiH potvrđuje smišljenu manipulaciju bošnjačkih političara i dijela međunarodne zajednice brojem stradalih Bošnjaka u Srebrenici, kako bi se RS optužila za genocid.\nDukić je rekao da će srpski logoraši tražiti od Vlade RS da se izvrši revizija stradanja Bošnjaka u Srebrenici.\nList ”Pres” piše da su predsjednik ratnog Predsjedništva RBiH Alija Izetbegović i tadašnji premijer Haris Silajdžić mjesec dana poslije masakra u Srebrenici pred članovima ratnog Predsjedništva BiH priznali da je u toj enklavi poginulo najviše 5 000 ljudi. Izetbegović je na sjednici održanoj 11. avgusta 1995. ustvrdio da je poginulo oko 3 000 Srebreničana, dok se 2 000 vodi kao nestalo.\nIzetbegović i Silajdžić priznali su tada i da je broj mrtvih svjesno preuveličavan, baš kao što su prije toga “naduvani” podaci o broju stanovnika srebreničke enklave, o čemu svjedoči i stenogram sa te sjednice koji je u posjedu lista.


Home / Ekologija / Portugalija zatvorila pretposlednju elektranu na ugalj\n15. Januara 2021. 18. Januara 2021. AdminLeave a Comment on Portugalija zatvorila pretposlednju elektranu na ugalj\n15Termoelektrana na ugalj u Portugaliji Sines prestala je da radi i sada je u zemlji ostala samo još jedna na taj energent koja će, kako je planirano, biti zatvorena u novembru.\nTada je rečeno da takva odluka predstavlja “deo strategije za dekarbonizaciju EDP grupe” i da je doneta u uslovima kada proizvodnja energije sve više zavisi od obnovljivih izvora.\nOdluka EDP da ubrza postepeno napuštanje uglja bila je “prirodna posledica procesa energetske tranzicije, u skladu sa evropskim ciljevima za ugljeničnu neutralnost” i portugalskim nacionalnim energetskim i klimatskim planom kojim se akcenat stavlja na obnovljive izvore, navela je kompanija u saopštenju.\nSada je Portugaliji ostala samo još jedna elektrana na ugalj, Pego, čije je zatvaranje planirano u novembru, kažu borci za čistiju prirodnu sredinu.\nKada i Pego bude zatvoren, Portugalija će postati četvrta zemlja u Evropi koja je potpuno izbacila ugalj iz proizvodnje struje, posle Belgije (2016.), Austrije i Švedske (2020.), pokazuju podaci ekološke nevladine organizacije Evropa bez uglja.\nBorci za zaštitu životne sredine pozdravili su potez Portugalije i istakli da je Sines do sada bio zaslužan za, u proseku, 12% ukupne emisije gasova sa efektima staklene bašte u zemlji.\n“Za četiri godine Portugalija je od ‘grube’ strategije izbacivanja uglja do 2030. stigla do konkretnih planova da se to ostvari do kraja 2021. Zatvaranje Sinesa pre nego što je očekivano pokazuje da kada se zemlja obaveže na čistu energiju, tranzicija ide veoma brzo”, rekla je direktorka Evrope bez uglja Katrin Gutman.\nPored Portugalije, očekuje se da još pet evropskih zemalja do 2025. prestane da proizvodi energiju iz uglja – Francuska (2022.), Slovačka (2023.), Velika Britanija (2024.), Irska i Italija (2025.), prema Evropi bez uglja.


Svet pred nemogućom misijom - Biznis i Finansije\nHome\tVestiBiznis & Finansije\tSvet pred nemogućom misijom\nSvet pred nemogućom misijom\nZapad se suočava sa “nemogućom misijom” u pokušajima da upravlja visokom nezaposlenošću, inflatornim pritiscima i tenzijama vezanim za kurseve valuta, prenosi CNBS.\nRazvijeni svet se suočava sa paradoksom jer mu je potrebna inflacija da se reši problema prezaduženosti, ali i deflacija da pogura firme da budu produktivne i da zapošljavaju”, rekla je za CNBC Keren Vard ekonomista u HSBC. “Jedini način da se izvuče najbolje iz oba rešenja je prilagođavanje realnih kurseva razvijenih zemalja”\nAko ne uskladimo kurseve, suočićemo se sa veoma dugim periodom stagnacije, visoke nezaposlenosti i neizvesnosti”, upozorila je Vardova. Politika monetarnih podsticaja koju su koristile centralne banke i SAD i UK prethodnih meseci, imala je kao skriveni cilj obaranja kurseva, na štetu zemalja u razvoju.\nU zapadnom svetu mi smo tu monetarnu relakasciju videli kao sredstvo za snižavanje naših kurseva, ali u zemljama u razvoju ne žele da budu na kraju lanca posledica takvih politika rekla je Vard. Postoje rastuće tenzije između SAD i Kine zbog sve sve snažnijeg raspoloženja u SAD da se donesu trgovinski propisi koji bi bili na štetu Kine. Dugoročno,ovo je neodrživa situacija i samo može podriti napore za ponovni rast globalne ekonomije, koji se po Vardovoj, može postići rebalansiranjem globalne ekonomije i odgovarajućim prilagođavanju kurseva valuta.


EVROPSKI POKRET I FPN: DEBATA O MIGRANTSKOJ KRIZI\nHome / VESTI / Vesti iz EPuS-a / EVROPSKI POKRET I FPN: DEBATA O MIGRANTSKOJ KRIZI\nU Berkasovu kod Šida prošle nedelje održana je debata o migrantskoj krizi i položaju i ulozi Srbije i Evropske unije u tom kontekstu. Srbija je u martu dobila novi Zakon o azilu i privremenoj zaštiti, pa je ovo bila prilika da se razgovara o ključnim odredbama i novim rešenjima, kao i o trenutnom stanju kada je reč o prilivu migranata i azilanata u Srbiju.\nŠefica Kancelarije za azil Ministarstva unutrašnjih poslova Republike Srbije Emilija Joksić objasnila je da je jedan od glavnih razloga za donošenje novog Zakona potreba za unapređenjem efikasnosti, jer je Zakon o azilu iz 2008. godine, iako usaglašen sa međunarodnim i evropskim pravnim dokumentima, ostavljao širok prostor nedefinisanog, što je otežavalo njegovu primenu.\n„U akcionom planu za Poglavlje 24, Srbija se obavezala da će doneti nov Zakon o azilu koji će biti u potpunosti harmonizovan sa direktivama Evropske unije koje se odnose na: uslove kojima se kvalifiikuje status izbeglica, propisivanje sprovođenja postupka, odobravanje privremene zaštite i postupke prihvata tražilaca azila“, rekla je Joksić.\nSrbija je u ovoj prvoj fazi najveći broj rešenja i direktiva inkorporirala u nacionalno zakonodavstvo sa ciljem približavanja EU.\nZamenica komesara u Komesarijatu za izbeglice i migracije Republike Srbije Svetlana Velimirović naglasila je da su, iako je osnovni princip EU – princip solidarnosti bio u krizi tokom 2015. godine, instrumenti EU u smislu politika i institucija funkcionisali. Kao primer pružanja institucionalne i finansijske pomoći navela je Srbiju koju je EU podržala i kojoj je pomogla da prevaziđe krizu, a time joj i omogućila uspostavljanje bliske saradnje sa institucijama EU.\nViše od milion ljudi prošlo je za šest do sedam meseci kroz Srbiju i to je tranzit nezabeležen u skorijoj istoriji.\n„Jedna od možda najvažnijih stvari, tada prepoznata i od nas, ali i od EU, jeste neophodnost podrške lokalnoj zajednici. Ta podrška razvijala se u dva pravca: prevazilaženjem tereta – rešavanjem konkretnih potreba koje nastaju zbog prisustva velikog broja migranata, i podsticajem lokalne samouprave – kako bi se tolerancija između migranata i lokalnog stanovništva unapredila“, ukazala je Svetlana Velimirović.\nDebata je deo serije događaja koje Evropski pokret u Srbiji i Fakultet političkih nauka organizuju u ukupno 17 gradova Srbije, u saradnji sa Evropskim pokretom u Srbiji – Sremska Mitrovica i Evropskim pokretom u Srbiji – Kraljevo.\nDebate se održavaju u okviru projekta Evropa za mene koji podržava Delegacija Evropske unije, sa idejom da se u javnosti pokrenu razgovori na teme značajne za Srbiju u procesu evropske integracije i građanima pruže proverene i korisne informacije.


U Srbiji umre 6.000 ljudi godišnje zbog lošeg vazduha: Beograd najzagađeniji - Jutarnji GLASnik\nU Srbiji umre 6.000 ljudi godišnje zbog lošeg vazduha: Beograd najzagađeniji\nPosted on 25/10/2018 24/10/2018 Author Redakcija Jutarnji GLASnik\tComment(0)\nMinistarstvo Srbije za zaštitu životne sredine je danas formiralo Radnu grupu koja će se baviti smanjenjem aerozagađenja. Od bolesti izazvanih lošim kvalitetom vazduha, po podacima Svetske zdravstvene organizacije, u Srbiji godišnje umre 6.000 ljudi.\nNaročito u gradovima Srbije, kvalitet vazduha nije zadovoljavajući, dok su najveći zagađivači rudnici i termo-elektrane na ugalj.\nRadna grupa Ministarstva ima zadatak da identifikuje mesta ugrožena zagađenošću vazduha većom od dozvoljene, da utvrdi uzroke i predloži mere za smanjenje zagađenja, rekao je ministar zaštite životne sredine Goran Trivan.\nOn je novinarima pred sastanak te radne grupe kazao da je potrebno da se unapredi saradnja s elektroprivredom, da se promeni gorivo u postrojenjima, da se građanima objasni šta svako može da učini za bolji vazduh.\n„Važnu ulogu imaju i lokalne samouprave i zato ćemo da im pomognemo u gašenju kotlarnica i povezivanju na gradske toplovode“, kazao je Trivan.\n„Moraćemo da vodimo računa o tome kakve automobile vozimo i kako se obavljaju tehnički pregledi, kao i kolika je emisija štetnih gasova iz svakog pojedinačnog automobila“, naglasio je ministar.\nEvropska unija će finansirati projekte za smanjenje aerozagađenja, ali neophodno je i da mreža za nadzor koji sprovodi Agencija Srbije za zaštitu životne sredine bude povećana, rekao je on.\nDirektor Agencije za zaštitu životne sredine Filip Radović kazao je da je zimi najveće prekoračenje zagađenja u Beogradu, Užicu, Novom Sadu i Kosjeriću.\nUzrok tog zagađenja je uglavnom aktivnost ljudi, a najugroženiji su gradovi gde je gustina stanovništva najveća i čiji je geografski položaj nepovoljan.\n„Uticaj industrije i saobraćaja na zagađenje vazduha je veliki. Sve to ćemo analizirati kako bismo napravili sistemsko rešenje za smanjenje aerozagađenja u Srbiji“, rekao je Radović.\nIzvor: Kurir.rs/ Beta\nKrvave košulje u Srbiji: Neko mora da kaže – „Dosta!“\nTagged SMOG, ZAGADĐENJE\n„Novinari na lokalu suočeni sa siledžijama i kriminalcima“\nBajer: Bez priznanja Kosova Srbija neće ući u EU


PočetnaVestiObradović: Vlast priznala uspeh bojkota, dijalog najbolje rešenje za prevazilaženje nastale krize\nsubota, 12. decembra 2020 : 13:22\nObradović je danas u pisanoj izjavi naveo da “misli da bojkot nije rešenje čak i ako vlast ne pristane na suštinske promene izbornih uslova kroz taj dijalog”, odnosno ako se ispostavi da je “sve samo predstava, foliranje i zamajavanje da bi se potrošilo vreme do izbora”.\n“Samo u tom smislu više nisam za bojkot. Ovo je samo moj lični stav, o njemu nije razgovarano na rukovodećim organima Dveri, koji su jedini statutarno nadležni da donesu takvu odluku, niti sam o tome razgovarao sa kolegama u opoziciji. Izneo sam svoje lično mišljenje zato što ne verujem ovoj vlasti i ne želim da nas prave budalama i dovedu pred svršen čin, tako što će brzo proći čitava sledeća godina, a ništa se neće promeniti na bolje”, rekao je Obradović.\n“Dačić se mora isterati na čistac i ne sme se dozvoliti odlaganje početka dijaloga i ponovno fingiranje dijaloga kao pre lažnih izbora 21. juna”, ocenio je Obradović.\nOn je naveo i da je bojkot prethodnih izbora uspeo zato što je “raskrinkao nedemokratsku vlast i pred domaćom i pred stranom javnošću”.\n“I sama vlast je priznala uspeh bojkota time što je skratila mandat Skupštini i Vladi sa četiri na godinu i po dana, uprkos tome što ima apsolutnu parlamentarnu većinu. Dakle, ovaj lažni skupštinski saziv i prelazna Vlada biće raspušteni za nešto više od godinu dana, a možda i pre ukoliko vlast proceni da treba što ranije da ide na izbore i izbegne posledice ekonomske krize koja kuca na vrata. Bojkot je, dakle, bio veoma podesna i uspešna alatka u našoj borbi za demokratske izbore”, smatra Obradović.\nDodaje i da opozicija i gradjani ne smeju da dozvole održavanje nedemokratskih izbora, a da u slučaju da vlast ne želi normalan dijalog i ne omogući slobodne medije i izbore, “moraju ponovo na ulice i da (vlastima) kroz blokade institucija, demonstracije i gradjansku neposlušnost objasnimo da to ne može tako”.\n“Povod za nove proteste čim to epidemiološki uslovi dozvole nisu samo lažni izbori, nelegitimna skupština i vlada, već i sve laži i zloupotrebe za vreme pandemije, sav kriminal i korupcija u koju je ova vlast ogrezla, svo vredjanje naše inteligencije, kršenje Ustava i zakona koje vrše na dnevnom nivou. Protiv jedne nedemokratske vlasti sva mirna i nenasilna demokratska sredstva otpora su dozvoljena. Moja ideja je bila samo da na vreme otvorim diskusiju o onome što nas čeka u 2021. godini već za nekoliko nedelja, kao i da se na vreme za to spremamo”, zaključio je Obradović.


Šegrt: Mora se sprovesti disciplinski postupak u bjelopoljskoj bolnici\nDO SUBOTE POSJETA BIJELOM POLJU\nNa pitanje da li će se baviti zloupotrebom socijalnih davanja, Kovačević je rekla da će i to biti jedan od prioriteta\n18.03.2015. 20:25h Ažurirano: 18.03.2015. 20:25h\nU bjelopoljskoj bolnici se mora sprovesti disciplinski postupak i utvrditi proceduralna odgovornost za narušene uslove rada, poručio je ministar zdravlja, Budimir Šegrt, i naglasio da taj proces nema nikakve veze sa istragom ili sudskim postupkom, niti prejudicira nečiju krivicu.\nŠegrt je novinarima u parlamentu, nakon što je imenovan za ministra, rekao da će već danas ili sjutra posjetiti Bijelo Polje i razgovarati sa zaposlenima u Opštoj bolnici, kao i sa roditeljima inficiranih beba koji su danima štrajkovali ispred te zdravstvene ustanove tražeći da se suspenduju bivši direktor bolnice, Tomislav Jeremić i načelnici Neonatologije i Ginekologije, Haka Tahirović i Zvonko Puletić.\nOn je podsjetio da sU bolnice u zdravstvenom sistemu Crne Gore institucije koje u svakom momentu, 24 sata dnevno, 365 dana u godini, moraju obezbijediti siguran i bezbjedan način liječenja povrijeđenih boljelih, a takođe obezbijediti i adekvatne uslove zaposlenima za obavljanje te djelatnosti.\n„Svako narušavanje organizacije i posebnih uslova rada u bolnici podliježe disciplinskom postupku“, pojasnio je Šegrt.\nPrema njegovim riječima, nesporna je činjenica da su u Bijelom Polju u značajnoj mjeri bili narušeni uslovi rada na neonatologiji i ginekologiji Opšte bolnice.\n„Mora se utvrditi proceduralna odgovornost kroz disciplinski postupak ljudi koji su doprinijeli da do toga dođe“, naglasio je Šegrt.\nTo je, kako je pojasnio, interni postupak kojim se štiti integritet i bezbjednost svake organizacione jedinice u Opštoj bolnici, „kako bi građani i poslije nemilog događaja mogli da dolaze u bolnicu i da znaju da je ona sigurna i bezbjedna, i da obezbjeđuje kvalitetnu zdravstvenu zaštitu“.\n„Nažalost, desilo se to da je poremećaj tih uslova prije svega prepoznat kroz istražni ili sudski postupak. Međutim, taj proces u bolnici koji se mora provesti nema nikakve administrativne ili zakonske veze sa onim što će dokazati istraga i da li će se pokrenuti krivičn postupak“, kazao je Šegrt.\nKako je naveo, pokretanje disciplinskog postupka i suspenzija samim tim ne prejudiciraju ničiju odgovornost, osim noga što taj postupak dozvoli.\n„Moja namjera je da u najskorije vrijeme, danas ili sjutra, obiđem zaposlene u Opštoj bolnici, kao i da čljudima koji, nažalost, znamo na kakav način manifestuju svoje nezadovoljstvo, irazim bez dileme svoj principijelni stav“, kazao je Šegrt.\nOn je rekao da će javnost o tome biti blagovremeno obaviještena.\n„Volio bih da detalje iznesem u razgovoru sa ljudima koji štrajkuju, sa zaposlenima bolnici i sa predsjednikom opštine Bijelo Polje Aleksandrom Žurićem, koji se trudio da u najvećoj mogućoj mjeri pomogne i obezbijedi utisak građana da se u toj bolnici može sigurno adekvatno raditi“, rekao je Šegrt.\nGovoreći o prioritetima Mnistarstva u narednom periodu, on je rekao da će se taj resor, zajedno sa svim zdravstvenim radnicima u Crnoj Gori, potruditi da radi na obezbjeđivanju kvalitetne i efikasne zdravstvene zaštite građanima.\n„Taj cilj je dostižan preko ermanentne edukacije, bolje organizacije i komunikacije unutar zdravstvenog sistema, permanentnog nadzora kvaliteta rada i vođenja novih metoda i procedura kojima će se proširiti djelatnost zdravstvene zaštite“, ocijenio je Šegrt.\nPažin: Prioriteti dalje jačanje i afirmacija vladavine prava\nOn je dodao da će veliki napor biti uložen i u to da se pokuša podići standard zaposlenih u zdravstvu.\nNovoimenovani ministar pravde, Zoran Pažin, kazao je da nema sumnje šta će biti prioriteti tog Ministarstva u narednom periodu.\n„To je dalje jačanje i afirmacija vladavine prava, prije svega kroz predano ispunjavanje uslova iz poglavlja 23 i 24, koja su srž integracionog procesa Crne Gore u Evropsku uniju“, kazao je Pažin.\nSlijedi, kako je naveo, i jedna vrlo zahtjevna faza implementacije složenog pravnog okvira koji je u međuvremenu donesen.\n„Treba doći do finog štimovanja raznih segmenata cjeline da bi ona funkcionalno mogla da obavlja on što joj zadatak, prije svega kada je u pitanju borba protiv korupcije i organizovanog kriminala“, pojasnio je Pažin.\nOn je ocijenio da je u prethodnom periodu Mnistarstvo pravde uložilo vanredan napor da se dođe do kvalitetnih rješenja, u vrlo skromnim uslovima kada su resursi u pitanju često u „cajtnotu“ da se donesu zakonodavna rješenja na vrijeme.\n„Kad je u pitanju rad sudova, kuriozitet može biti to što je njihov uspjeh bolje primijećen i notiran od međunarodnih partnera, nego što je to situacija u crnogorskoj javnosti“, rekao je Pažin.\nOn je ocijenio da su crnogorski sudovi napravili veliki pomak kad je u pitanju rješavanje zaostalih predmeta.\n„I sasvim je izvjesno da je crnogorsko pravosuđe u tom dijelu čak ispred nekih starih članica EU sa dugom demokrastkom tradicijom“, smatra Pažin.\nPrema njegovim riječima, izazov kada su u pitanju sudovi je potreba da se vrlo ntenzivno i ozbiljno radi na jačanju znanja, stručnosti i profesionalnosti radu sudova, koji moraju da odgovore novim savremenim uslovima koji su, zapravo, izazov za čitavo crnogorsko društvo.\nKad je u pitanju tužilaštvo,kako je rekao, tu se očekuju pravi rezultati, prije svega podizanje kvalitetnih optužnica.\n„Kvalitetnih, znači onih optužnica koje mogu da izdrže ne samo test vremena, nego i kontrolu pravičnosti od sudova koji daju zadnju riječ“, pojasnio je Pažin.\nOn je poručio da će posebnu pažnju posvetiti Ustavnom sudu Crne Gore, „koji treba da bude kruna pravnog poretka u Crnoj Gori“.\n„U potrebi da se efikasno borimo protiv korupcije i organizovanog kriminala, što je svakako prioritet, ne smije se zanemariti drugi asekt, a to su ljudske slobode i prava. Potrebno je dovesti u ravnotežu efikasno vođenje krivičnog postupka sa svim onim međunarodnim pravnim standardima koji se odnse na prava osumnjičenih i okrivljenih“, naveo je Pažin.\nKovačević: Jedan od prioriteta zloupotreba socijalnih davanja\nMinistarka rada i socijalnog staranja, Zorica Kovačević, kazala je da će se u budućem radu opredijeliti za nastavak redovnosti isplate penzija i socijalnih davanja, reforme radnog zakonodavstva i borbe protiv sive ekonomije na tržištu rada.\n„Moja intencija će biti i saradnja sa nevladinim sektorom i institucijama sistema koje su vezane za ovo Ministarstvo“, rekla je Kovačević.\nNa pitanje da li će se baviti zloupotrebom socijalnih davanja, ona je rekla da će i to biti jedan od prioriteta.\n„Slijedi, naravno, veća kontrola rada centara, posebno vezano za socijalna davanja i za nova kadrovska rješenja, iz prostog razloga što je moj osnovni cilj da radim po zakonu. Znači, neću dozvoliti da bude nikakvih zloupotreba ni u jednom dijelu resora koji ja vodim“, poručila je Kovačević.\nBošković: Harmonizacija ponude i tražnje na tržištu rada jedan od ključnih zadataka Ministarstva prosvjete\nMinistar prosvjete, Predrag Bošković, rekao je da će najveći izazov biti usklađivanje sistema obrazovanja sa tržištem rada.\nPrema njegovim riječima, sektor obrazovanja, posebno visokoškolskog, do sada nije odgovarao potrebama tržišta rada.\n„I upravo ta harmonizacija ponude i tražnje na tržištu rada biće jedan od ključnih zadataka Ministarstva prosvjete.\nOn je kazao da upisna politika na fakultetima u prethodnom eriodu nije odgovarala stvarnim potrebama.\n„Zato smo imali na tržištu rada i po 30-ak hiljada stranih radnika, koji su dobijali radne dozvole zbog toga što nije bilo adekvatnog kadra u Crnoj Gori“, pojasnio je Bošković.\nGoranović: Najvažnije je da i dalje njegujemo najveće bogatstvo Crne Gore – njeno multikulturno biće\nNovi ministar kulture, Pavle Goranović, kazao je da je kultura jedan od najvažnjih segmenata društva, i da je ona važna poluga afirmacije Crne Gore kao države.\n„Najvažnije je da i dalje njegujemo najveće bogatstvo Crne Gore – njeno multikulturno biće, da podržavamo savremeno stvaralaštvo u svim oblicima, a naravno i da posebno valorizujemo bogatu crnogorsku kulturnu baštinu“, poručio je Goranović.\nBudimir ŠegrtInficirane bebeOpšta bolnica Bijelo PoljeZoran PažinZorica KovačevićPredrag BoškovićPavle Goranović


Protest prosvetnih i zdravstvenih radnika - Bizlife.rs\n19:23 Beograd, 28/09/2017\nČlanovi nekoliko sindikata obrazovanja i zdravstva zatražili su na protestu ispred Vlade Srbije, da Nacrt zakona o zaposlenima u javnim službama bude povučen jer smatraju da je diskriminatoran po sve zaposlene u tim delatnostima.\nProtest je trajao oko sat vremena, a nekoliko hiljada okupljenih nosili su razne transparente, dok je ispred ulaza u zgradu Vlade bio postavljen veliki transparent s natpisom “javna služba javno dobro, odbranimo javno dobro”, što je bio i moto protesta.\nPredsednica Unije sindikata prosvetnih radnika Jasna Janković je rekla da protest nema veza s nekom političkom partijom, ni iz opozicije ni iz vlasti.\n“Baš nas briga za njihovo političko blato, neka se sami valjaju u njemu, ovo je radnički bunt”, rekla je ona najavivši da sindikati neće odustati od protesta i najavila stvaranje još šireg sindikalnog fronta u borbi za povlačenje zakona.\n“Ovaj zakon neće proći, mi se sa tim nećemo složiti”, rekla je ona, dok je predsednik Novog sindikata zdravstva Živorad Mrkić naveo da okupljeni i danas brane i zdravstvene i radnike u obrazovanju kulturi i nauci.\nMrkić je pitao ministra Branka Ružića gde su mu bile socijalne ideje kada je predlagao ovakav zakon, a ministra zdravlja Zlatibora Lončara da li čuje da svakoga dana lekari iz Srbije odlaze u Norvešku, Nemačku, Dubai…\nvlada srbije sindikat protest prosveta zdravsto


Ovim rečima su čoveka koga pamti i voli Beograd opisali stvaraoci i idejni tvroci danas na predstavljanju dokumentarca "Gradonačelnik." o njegovom opusu. Publika će ostvarenje moći da pogleda premijerno sutra od 20 sati u Kombank dvorani.\nMnogi misle da znaju sve o Pešiću, ali nije tako, stava je zamenik gradonačelnika Goran Vesić.\n- Ovo je priča o jednom Beograđaninu, običnom čoveku koji je voleo svoj grad i za njega živeo 24 sata dnevno - rekao je Vesić. - Moj utisak je da će publika nakon odgledanog filma moći da zna kakav bi čovek trebalo da bude na čelu Beograda. To mora da bude sposoban čovek, "mangup", neko ko razume život i u stanju je da se izbori za više novca namenjenog gradu na čijem je čelu. Takođe, gradonačelnik Beograda ne može da bude birokrata, već neko ko rešava svakodnevne probleme građana jer voditi Beograd znači praktično svaki minut biti na terenu.\nGrad Beograd finansirao je snimanje ovog filma, scenario potpisuje Duška Jovanić, a režiju Vuk Dapčević.\n- Branko Pešić je bio gradonačelnik mog detinjstva i mnogo puta sam posle njegovog mandata čula da ljudi prizivaju vreme u kojem je on vodio Beograd - rekla je Jovanićeva. - On je bio vanserijski čovek koji je "spajao" osobine zemunskog mangupa i čoveka koji je "plivao uz Dunav" i u to vreme smeo, primera radi, Titu da kaže nešto što drugi ne bi smeli, ali naravno na njemu svojstven način.\nFilm gradonačelnik Branko Pešić vesti vesti Beograd\nNOĆ U BEOGRADU: Pet osoba povređeno u pet saobraćajnih nesreća\n04. 12. 2021. u 07:44\n"OPANČAREVA PUTEŠESTVIJA": Na sceni "Duško Radović" sinoć odigran komad povodom Dana osoba sa invaliditetom\n04. 12. 2021. u 06:47


Prijavljivanje za besplatan boravak u banjama do 15. aprila – GEM info\nPrijavljivanje za besplatan boravak u banjama do 15. aprila\n28/03/2018 29/03/2018 Marija Dragutinović 0 Comments besplatni boravci u banjama, udruženje penzionera lazarevac\nU prostorijama Udruženja penzionera Lazarevac do 15. aprila svi penzioneri koji ispunjavaju uslove mogu se prijaviti za desetodnevni besplatan boravak u banjama i lečilištima Srbije. Fond za penzijsko i invalidsko osiguranje Srbije odobrio je besplatnu rehabilitaciju u zdravstveno-stacionarnim ustanovama i banjsko-klimatskim lečilištima za 106 penzionera sa teritorije lazarevačke opštine, što je za deset više nego prethodne godine.\nFond za penzijsko i invalidsko osiguranje Srbije raspisao je oglas za prijem zahteva penzionera za besplatnu rehabilitaciju u zdravstveno-stacionarnim ustanovama i banjsko-klimatskim lečilištima. Pravo na boravak od 10 dana u rehabilitacionim centrima imaju svi penzioneri čija mesečna primanja nisu veća od 24.980 dinara i koji to pravo nisu koristili u poslednjih pet godina. Prijave se podnese do 15. aprila penzionerskim organizacijama u mestu prebivališta.\nUslov za besplatno lečenje je da penzioneri žive u Srbiji, da nemaju drugih primanja osim penzije i da poslednjih pet godina nisu iskoristili ovo pravo. Zahtev za besplatno lečenje imaju i penzioneri koji primaju deo srpske i inostrane penzije, ali samo pod uslovom da taj iznos ne prelazi prosečnu penziju od 24.980 dinara.\nUz prijavu za upućivanje na besplatno lečenje penzioner mora da priloži poslednji penzijski ček ili karticu, dokaz o visini penzije ostvarene po međunarodnim ugovorima, raspoloživu medicinsku dokumentaciju kao i da navede jednu od tri banje u koje bi želeo da ide, a koja nije kontraindikovana njihovoj bolesti.\nSve informacije mogu se dobiti na broj telefona 011-8123-881.\nŠeruj post "Prijavljivanje za besplatan boravak u banjama do 15. aprila"\n← Izabrani najbolji sportisti u 2017. godini\nPuls teatar obeležio Svetski dan pozorišta →


Vukajlovićeva se povlači zbog zastoja u Vladi – Nadlanu.com\nVukajlovićeva se povlači zbog zastoja u Vladi\nBEOGRAD, 8. septembra 2010. (Beta) – Direktorka Republičkog zavoda za zdravstveno osiguranje (RZ ZO) Svetlana Vukajlović izjavila je u sredu da nije pod političkim pritiskom odlučila da povuče predlog za njeno ponovno imenovanje na tu funkciju, koji je pre četiri meseca upućen Vladi Srbije.\n„Nije bilo posebnog pritiska na moju odluku, ali činjenica da neko četiri meseca ne daje saglasnost da se ponovo imenujem za direktorku RZ ZO mi je olakšala da presečem i sama povučem taj predlog. To je moja lična odluka. Meni je istekao mandat u maju, članovima Upravnog odbora RZ ZO-a nešto pre toga, a posle mog i direktorima filijala RŽO-a. Smatram da je takva situacija neodrživa“, kazala je direktorka na konferenciji za novinare u RZ ZO-u.\nSvetlani Vukajlović mandat direktorke RZ ZO-a istekao je u maju ove godine, kada je Upravni Odbor tog zavoda uputio predlog Vladi Srbije da se ona ponovo imenuje na to mesto. Ta tačka je jednom bila uvrštena u dnevni red sednice Vlade, ali nikakve odluka nije doneta.


Centar za gradjansko delovanje ( CeGraD ) i Fond za zaštitu životne sredine opštine Obrenovac, zajedno su tokom meseca oktobra, novembra i decembra sproveli akciju " Ptice naši drugari ".U sklopu akcije je raspisan Konkurs za izradu kućica i hranilica za ptice, na kome su učestvovali učenici svih osnovnih škola sa teritorije Gradske opštine Obrenovac.\nZajednička komisija Eko Fonda i CeGraD-a je prvih šest radova, nagradila besplatnim zimovanjem, čije će troškove snositi Eko Fond, dok je još pedeset učesnika dobilo po knjigu ili majicu, zahvaljujući CeGraD-u.\nZimovanje na Goču su dobili sledeći učenici:\nStijaković Tadija - VII 1– OŠ „Posavski partizani“\nPetrov Miljana - VII 3 – OŠ „Jefimija“\nBojanić Teodora – IV 1– OŠ „Prva Obrenovačka“\nRadojević Aleksa - IV 2 – OŠ „J.J. Zmaj“\nĐurić Nikola – OŠ „Posavski partizani“\nStevović Ivana - V 2 - OŠ „Posavski partizani“\nSvečana dodela nagrada i izložba svih nagrađenih radova će se održati u petak 14.12.2007. godine u Galeriji Sportsko kulturnog centra u Obrenovcu, sa početkom u 18 časova. Pozivamo sve učesnike, predstavnike škola, kao i zainteresovane građane da posete izložbu i prisustvuju dodeli nagrada.


"ŽRTVA" NOTARA: Danijela Sremac odustala od izborne trke - Bizlife.rs\n“ŽRTVA” NOTARA: Danijela Sremac odustala od izborne trke\n14:28 Vašington, 14/03/2017\nPredsednica Srpskog instituta iz Vašingtona Danijela Sremac, koja je najavljivala kandidaturu za predsednika Srbije, saopštila je da nije imala adekvatne uslove da se kandiduje, iako je sakupila znatno više potpisa podrške nego što je bilo potrebno.\nKako se navodi u saopštenju, za predsedničku kandidaturu Danijele Sremac bilo je prikupljeno više od 17.200 potpisa ali proces overavanja kod notara “nije bio omogućen”.\nNama nije omogućen ravnopravan i demokratski pristup kandidaturi za koju je Republička izborna komisija (RIK) odgovorna jer su nas notari većinom bojkotovali i partija koja je skupljala potpise za moju kandidaturu imala je prvi pristup javnim beležnicima tek u četvrtak i to kod četiri notara koja su samo pristali da rade tri sata, a neki su tek pristali u subotu, dan pre predavanja kandidature, što je bilo kasno, navela je Sremac.\nOna je dodala da su volonteri koji su sakupljali potpise “svedočili masovno kršenje pravila za kandidaturu” jer su, kako je dodala, notari sprovodili drugačije procedure prema drugim kandidatima.\nPo predatim kandidaturama prve tri vodeće partije jasno se pokazuje da nije moguće obaviti toliki broj notarizacija u tom vremenskom periodu bez kršenja pravila RIK.\nProcedura nametnuta od postojeće vlasti jasno pokazuje da je sam postupak kandidature krajnje nedemokratski i duboko zadire u kršenje osnovnih ljudskih prava, dodala je ona.\nOna je u saopštenju navela da je notarizacija potpisa sa 162 javna beležnika bila u službi partije na vlasti i pojedinaca, tako da je jedna partija prikupljala potpise za nekoliko kandidata i samim tim unapred odredila izborni rezultat.\nOvereno 888 potpisa\nDanijeli Sremac 9, 10, 11. i 12. marta overeno je 888 potpisa birača koji su podržali njenu kandidaturu, saopštila je Javnobeležnička komora Srbije.\nKomora u saopštenju navodi da je Danijeli Sremac, koja tvrdi da joj nije bilo omogućeno overavanje potpisa podrške birača, odobreno 77 radnih sati javnih beležnika, na osnovu 15 zahteva za overu potpisa koje je kandidatkinja Pokreta “Budućnost Srbije” podnela u od 6. do 11. marta 2017. godine.\nIZJAVA DANA: Srbijo, imam “vezu” kod Trampa\nNezavisni kandidat za predsednika Srbije Danijela Sremac iz Sjedinjenih Američkih Država o svojim prednostima u odnosu na druge kandidate. Kao državljanin SAD\nBIZLife - 11/02/2017\nizbori danijela sremac kandidatura notar\nNigde u demokratskom svetu nema gde birači potpisuju ( par puta) na ulici za izbone kandidate a to je potpuno legalno kod srpske izborne komisije, ,čak izborna komisija odlučuje validnost potpisa mada kandidat) nema uvid potpisa ali za čudo srpska opozicija do sada nije javno reagovala ili nesme protiv vladajuće vasti i izborne komisije u Srbiji.\n16/03/2017 u 17:48


- U slučaju izvršenja bilo kog krivičnog dela, kada za to budemo obavešteni putem radio veze, naša dužnost je da se što brže pojavimo na mestu događaja i sprečimo izvršenje krivičnog dela. Ukoliko je krivično delo već izvršeno, preduzmemo sve mere da se učinioci tog krivičnog dela u što kraćem roku pronađu i liše slobode - kaže pripadnik Žandarmerije.\n- Do određene procene dolazimo iskustveno, radom na terenu. Postoje indicije koje nam mogu ukazati da je neko učinilac krivičnog dela ili prekršaja, da je za nekim raspisana poternica - ponašanje, kretanje, izgled lica je ono što nama može dati određene smerenice, ima li predmete krivičnog dela i kao takvi budu privedeni ili poslati na dalje postupanje - navodi pripadnik Žandarmerije.\n- U svakom policijskom poslu najteže su situacije kada neko izgubi život. Ja nisam imao situaciju da neko od kolega na zadatku izgubi život, ali su takve situacije najteže za svakog policijskog službenika. Jako problematični za realizaciju i najproblematičnije su talačke situacije gde ne vodite računa samo o svojoj bezbednosti već i o bezbednosti civila - navodi pripadnik Žandarmerije.\nPrvobitno je organizovana po teritorijalnom kriterijumu, pa danas ima četiri stalna odreda - u Beogradu, Novom Sadu, Nišu i Kraljevu.


Ubijena porodica, Foto: ABC printscreen\nStravičan zločin u Feniksu\nObjavljeno: 15.04.2019. 12:09h\nMuškarac iz Feniksa ubio je četvoro ljudi, uključujući svoju suprugu i dve ćerke, u krvavom masakru koji je usledio nakon svađe o prevari.\nOsumnjičeni, 30-godišnji Ostin Smit, vratio se kući iz bara u četvrtak uveče i napao svoju ženu zbog optužbi da ga je prevarila, što je ona demantovala, navodi CNKSV.\nPotom je ubio svoju ženu i dve ćerke u porodičnoj kući i odvezao se do stana čoveka za kojeg je verovao da je spavao sa njegovom suprugom, rekao je narednik Tomi Tompson iz policije u Feniksu. Tamo je ubio u tog čoveka i povredio još dvojicu, rekao je on.\nNjegova supruga, Dasia Paterson, 29, i njihove ćerke Marijan Smit, 7, i Naša Smith 5, pronađene su mrtve u porodičnom domu, saopštila je policija. Njegova trogodišnja ćerka skrivala se pod krevetom kada je policija stigla i nije povređena, rekao je Tompson.\nOsumnjičeni je izjavio policiji da je odlučio da je ne ubije jer ga je "podsetila na sebe", izveštavaju mediji, pozivajući se na sudske dokumente. Policija je saopštila da je starija kćerka umrla od povrede tupim predmetom, a osumnjičeni je rekao istražiteljima da ju je navodno ubio jer je plakala.\nNakon što je ubio svoju porodicu, Smit se odvezao u stambeni kompleks u Feniksu i smrtonosno upucao 46-godišnjeg Rona Frimana, koga je optužio da ima aferu sa njegovom ženom, saopcštila je policija.\nPored Frimana, navodno je pucao u druge dve osobe - muškarca i ženu - koji nisu identifikovani. Žena, 47, je u kritičnom stanju dok je muškarac, 33, pretrpeo teške povrede.\nSKIDA 80 ODSTO SALA SA STOMAKA: Svi su POLUDELI za ovim receptom!\nPolicija je primila poziv o pucnjavi u stanu i pronašla automobil osumnjičenog koji je pobegao sa mesta zločina kad su stigli, rekao je Tompson.\n- Automobil je zaustavljen na maloj udaljenosti od mesta zločina ... a osumnjičeni, Ostin Smit je odveden u pritvor bez incidenata - dodao je on.\nTokom ispitivanja u policijskoj stanici u Feniksu, osumnjičeni je rekao da je "razlog što je pucao u te ljude zato što je u Božjim očima bilo u redu za njega da se son to reši na takav način", rekao je Tompson.\nMasakrUbistvoFeniksNasilje nad ženamaNasilje u porodici


Koalicija 27 – 29 godina od proglasenja: EKOLOSKA DRZAVA KOJA TO NIJE | Najnovije vijesti iz Ulcinja i regiona – UL – Info\nIako je Crna Gora Ustavom deklarisana kao ekološka država, realna namjera primjene ovog koncepta nikad nije postojala. Kao prilog ovoj tezi ide činjenica da su dva veoma važna strateška dokumenta po životnu sredinu, „Smjernice o pravcima razvoja ekološke države“ i „Nacionalna strategija održivog razvoja“, uključivala brojne projekte, koji su podrazumijevali velike ekološke devastacijepoput: istraživanja i eksploatacije nafte i gasa, dugoročni rad termoelektrane i otvaranje novih rudnika uglja, velike hidroelektrane na vodotocima važnim za biodiverzitet itd.\nNe samo da smo 29 godina fingirali status „ekološke države“, nego se ovaj kontinuitet nastavlja i kroz proces sprovođenja evropskih i međunarodnih standarda zaštite životne sredine. Nakon 13 godina od potpisivanja „Sporazuma o stabilizaciji i pridruživanju“, Crna Gora još uvijek ne sprovodi pravne norme koje je prenijela u zakone. Ono što smo uspijeli prenijeti u zakone za 13 godina rada na njima, je većinom neprimjenjivo u skorijoj budućnosti, poput odredbi vezanih za upravljanje otpadom, zaštitu prirode, kvalitet vazduha i voda, klimu itd.\nNajbolji pokazatelj institucionalnog zapostavljanja životne sredine je devetogodišnje, očigledno, kršenje Zakona o upravljanju otpadom (2011, 2016), koji propisuje privremeno skladištenje komunalnog otpada na jednu godinu. Devet godina kasnije cijeli gradovi koriste ove lokacije kao gradska smetlišta, bez plaćanja nadoknade (koja je bila propisana, a potom i ukinuta kasnije) i čine veliku štetu po životnu sredinu i zdravlje ljudi. Naime, niti je došlo do izgradnje regionalnog centra za životnu sredinu za sjever Crne Gore, niti je sistem selektivnog odlaganja i sakupljanja otpada zaživio, kako bi se zaustavilo odlaganje na postojećim odlagalištima ili barem smanjila količina odloženog otpada na istim. Štaviše, plan je da se ovo pitanje rješava budućim Državnim planom upravljanja otpadom, što bi značilo poslije 2021. godine.\nSa druge strane, u „ekološkoj državi“, sve fekalije iz više od polovine gradova Crne Gore završavaju direktno u rijekama, jer postrojenja ni poslije više decenija nisu izgrađena ili nisu stavljena u funkciju, dok je upitna je i primjena standarda i način funkcionisanja kod izgrađenih kolektora.\nPoslednjih godina prirodni resursi, čak i u zaštićenim područjima, su se našli pod udarom katastrofalne devastacije, uglavnom od strane privatnih investitora i koncesionara, u čemu su državne institucije učestvovale stvarajući pravni okvir i ambijent za pretakanje i devastaciju vrijednosti ovog javnog dobra u privatnu korist. Kao posljedicu ovog djelovanja imamo građanske proteste širom Crne Gore, koji opravdano brane svoje rijeke, šume, čist vazduh i prirodne prostorne cjeline.\nStrateške i procjene uticaja su jalovi procesi koji ne opravdavaju svoju suštinu, a to bi bilo da odbacuju štetne planove i projekte i unapređuju samo one koji su održivi, uz rano informisanje, razumijevanje odlučivanja i saglasnost lokalnih zajednica. Ne samo da je građanima oduzeta moć odlučivanja, kao što je to u pitanju izgradnje malih hidroelektrana ili šumskih koncesija, nego se informacije o planovima i devastaciji životne sredine proglašavaju tajnim, što je trenutno slučaj po pitanju projekta izgradnje autoputa Bar – Boljare i devastacije rijeke Tare.\nNova zaštićena područja, poput Ulcinjske solane, Zete, Cijevne i Komova, postoje samo na papiru, jer nema efektivnog upravljanja i zaštite prirode u istim. Nacionalni parkovi Prokletije i Skadarsko jezero nemaju prostorne planove posebne namjene, niti adekvate kontrole, obzirom da gotovo svaki dan svjedočimo krivolovu, nelegalnoj gradnji, sječi ili šumskim požarima.\nOvo što smo prethodno pomenuli je samo dio problema kada je u pitanju zaštita naše bogate prirode i životne sredine, a koji se svrstavaju u onih 10 oblasti koje čine Pregovaračko poglavlje 27 – Životna sredina i klimatske promjene.\nTrebalo bi nam, na žalost, još mnogo prostora da bi pisali o problemima industrijskog zagađenja od strane željezare Toščelik i Kombinata aluminijuma koji višedecenijski traju a ove kompanije same po sebi sve manje donose ekonomsku isplativost pri čemu je teško očekivati konkretno rešavanje ekoloških problema. Sanacija starih i napuštenih rudokopa je takođe jedan od važnih ekoloških problema. Takođe dugotrajni problemi su i kvalitet vazduha u brojnim gradovima, opasnosti od zaostalih hemikalija u starim industrijskim kompleksima itd.\nStoga, vlast i nadležne institucije se moraju hitno i konačno skoncentrisati na primjenu zakona i strategija vezanih za zaštitu životne sredine i klimatske promjene. Potrebno je što prije projektovati finansije iadministrativne kapacitete, te ubrzanom dinamikom ući u neselektivnu primjenu zakonskih odredbi, a uz obaveznu primjenu kaznene politike premasvim počiniocima, vezano za nelegalno deponovanje otpada, zagađenje voda, vazduha i zemljišta, devastaciju riječnih korita, uništavanje zaštićenih i ugroženih vrsta, kao i devastaciju obalnog i zaštićenih područja.\nNa kraju, smatramo da je od izuzetnog značaja važno spriječiti dalji neodrživi i neizbalansirani razvoj sektora energetike, industrije, prostornog planiranja i zaštite prirode, ne zbog nas, već zbog generacija koje dolaze.\nOne zaslužuju da žive u pravoj ekološkoj državi, a mi smo dužni da im je stvorimo i ostavimo.\nNext: S..Ganic: AKCIJE CISCENJA U ULCINJU


Usluge mentoringa u 2019. godini - RCR BANAT\nJavni poziv za sprovođenje usluge mentoringa objavljuje se u skladu sa Programom Ministarstva privrede – Standardizovani set usluga ( SSU ) za mikro, mala i srednja preduzeća i preduzetnike u 2019. godini, koji se realizuje preko akreditovanih regionalnih razvojnih agencija (ARRA).\nProces mentoringa odvija se po metodologiji RAS, razvijenoj u saradnji sa Japanskom agencijom za međunarodnu saradnju ( JICA ). Metodologija određuje korake u procesu u okviru kojeg stručno lice-mentor sprovodi u direktnom kontaktu i radu sa vlasnikom privrednog subjekta, određeni broj sati i to u prostorijama korisnika. Vlasnik privrednog subjekta i mentor zajedno proučavaju aktuelno poslovanje, razloge trenutnih problema ili smetnje za dalji razvoj, najvažnije potencijale za rast, te na osnovu konstatovanog stanja mentor i korisnik mentoring usluge pripremaju plan/projekat razvoja.\nZa sve detaljnije informacije i pomoć oko prijave na javni poziv možete dobiti pozivom na br. telefona : 023/510-567, ili putem mejla : privreda@rcrbanat.rs


Za drugu fazu rekonstrukcije Gradskog parka resorno ministarstvo obezbedilo 10 miliona dinara - JUGPRESS\nDo kraja građevinske sezone, biće završeni radovi prve faze rekonstrukcije Gradskog parka u Vranju. Za ovu fazu koja će koštati 51 milion dinara Ministarstvo trgovine, turizma i telekomunikacije obezbeđuje 30 miliona.\nOvih dana obezbeđen je novac za deo druge faze izgradnje Gradskog parka, a ona podrazumeva parterno uređenje i opremanje.\nResorno ministarstvo je izdvojilo 10 miliona dinara, a grad Vranje uložiće još 7 miliona, izjavio je nakon potpisivanja Ugovor o finansiranju dela Projekta rekonstrukcije Gradskog parka u Vranju. gradonačelnik Slobodan Milenković.\nPotpisivanju Ugovora u Beogradu prisustvovao je i član Gradskog veća Mića Mladenović.\n„U Gradskom parku završeni su zemljani radovi, parterno uređenje oko 25 procenata, postavljene betonske ploče, sa pešačkim stazama i platoom oko 15 odsto. Potpuno su urađene hidrotehničke podzemne instalacije. Završen je iskop zemlje za mašinsku salu fontane, površine oko 15 metara. Stavljene su granitne ploče na pod fontane, kao i automatski sistem zalivanja. Na muzičkom paviljonu izvedeni su betonski i elektro radovi“, ističe Milenković.\nDo sada su završeni radovi u vrednosti od 32 miliona dinara. Radovi koji predstoje i koji su ugovoreni su ukupne vredenosti do 54 miliona dinara.\n„Nadam se, da ćemo u drugoj fazi, a to je parterno uređenje, koje podrazumeva postavljanje trave, klupa, kandelabera, završetak fontane, muzičkog paviljona i rasvete, uspeti do kraja građevinske sezone da kompletiramo park, do ogradnog zida“, kaže gradonačelnik.\nOn je dodao da će ogradni zid biti urađen u okviru treće faze i da će to ostati za sledeću građevinsku sezonu.\nPlanirano je da park bude otvoren za posetioce, nakon što se završe radovi u okviru druge faze.\nVrednost svih radova u obe faze iznosi 120 miliona dinara bez PDV-a.\nPodsećamo da je rekonstrukcija Gradskog parka počela 8. oktobra 2019. godine i da je prva faza trebalo da bude završena u roku od 120 dana.\nSvi rokovi su odavno prekoračeni.


Đukanović: Poravnati nesklad broja sveštenika SPC i vojnika - Leutar.net\n9. marta 2021. LEUTAR Crna Gora, Vijesti 0\nPODGORICA – Ako neko misli da može da šalje poruke da je u Crnoj Gori više sveštenika Srpske pravoslavne crkve nego vojnika, to samo opominje da će taj nesklad, ako to jeste tako, morati nekako da se poravna, poručio je predsjednik Crne Gore Milo Đukanović povodom nedavne izjave protojereja Mitropolije crnogorsko-primorske Velibora Džomića.\n„Ako neko misli da može da nam šalje poruke da je u Crnoj Gori više sveštenika Srpske pravoslavne crkve nego vojnika, samo nas opominje da taj nesklad moramo da poravnamo i da ćemo vjerovatno prirodno ravnati tako da u Crnoj Gori neće biti mjesta za one koji u njoj nelegalno borave“, naveo je Ðukanović za RTV Nikšić.\nMediji su nedavno prenijeli da je Džomić u jednoj emisiji kazao da u Crnoj Gori postoji 650 „samo crkvenih odbora“.\n„Neka svaki odbor ima najmanje pet članova, pa to je preko 3.000 ljudi. To je više nego što broji crnogorska vojska“, kazao je tada Džomić.\n„Moramo veoma jasno da upozorimo one koji poziciju vlasti, koliko god je obnašali, smatraju kao šansu da uništavaju crnogorski identitet, da im to ne može poći za rukom, da to što rade ostaje veoma precizno zabilježeno i da će za to svi koji rade na tome odgovarati“, rekao je Ðukanović.\nOcijenio je da je „narastanje ekstremnog nacional-šovinizma“ u Crnoj Gori sve češća pojava i dodao da će oni koji se suprotstavljaju građanskoj Crnoj Gori i ruše nacionalni identitet morati da odgovaraju.


''Srbijo, sram te bilo'' - Sandzaklive\n''Srbijo, sram te bilo''\nEnis Imamović - Odbijanjem da preuzme slučaj ubistva Fahrudina Skrepa, Viši sud u Novom Pazaru danas je de fakto priznao da nije u stanju da radi stručno, profesionalno, a u prvom redu da nije u stanju da se odupre političkim pritiscima.\nOstaje samo da se zamislimo koliko je slučajeva do danas prošlo kroz ovaj sud, a da je zbog nedostatka medijske i druge pažnje bez ikakvih posljedica nezakonito presudjivano usljed političkih pritisaka moćnih vladajućih stranka.\nGodinama upozoravamo da u sudovima i tužilaštvima u Novom Pazaru i cijelom Sandžaku (izuzev zaista rijetkih časnih pojedinaca) vlada nestručnost, politička podobnost vladajućoj stranci, kriminal i korupcija.\nUkoliko na sve to, dodamo i aparthejd koji se sprovodi nad Bošnjacima u ovim državnim organima, vidimo da u Sandžaku prava i pravde nema ni u tragovima.\nNakon ovog cirkusa, postavlja se pitanje šta da očekujemo od sudjenja za ubistvo Ernada Bakana u Beogradu!?\nZar je ovo ta “pravda” koja je presudila Fahrudinu Mavriću, koji danas nevin truhne u zatvoru!?


RTCG - Radio Televizija Crne Gore - Nacionalni javni servis :: Politika :: Nijesmo usmjereni na rušenje vlasti\nKRAPOVIĆ 04. 06. 2019. 15:27 >> 16:33 0\nNijesmo usmjereni na rušenje vlasti\nDemokrate, Crnogorska i Građanski pokret URA razmatraju nekoliko opcija kao odgovor na odluku dijela vlasti da sa turskom kompanijom Mia Investment potpiše protokol o gradnji u Budvi, kazao je predsjednik budvanskog odbora Demokrata, Dragan Krapović.\nKrapović je, nakon što danas nije održana sjednica na kojoj bi se raspravljalo o zaključku kojim se poništava protokol o gradnji luksuznog hotela "Mia Budva" i dvije kule od po 15 spratova ispred Jadranskog sajma, kazao agenciji MINA da nijesu usmjereni na rušenje vlasti u toj opštini.\nProtokolom, koji je potpisao predsjednik Opštine Marko Carević, turska kompanija bila bi obavezna da uporedo izgradi i opremi vrtić na lokaciji koju odabere lokalna vlast.\nSjednica nije održana, jer su protiv dnevnog reda bili odbornici Demokratskog fronta (DF), Demokratske partije socijalista (DPS), Socijaldemokrata i nezavisni odbornici.\nKrapović je rekao da će Demokrate sa Crnogorskom i GP URA, sa kojima su podnijeli zaključak, vidjeti šta će dalje preduzeti.\nOn nije htio da navodi nikakve konkretne poteze, ali je kazao da razmatraju nekoliko opcija.\n"Nijesmo usmjereni na rušenje vlasti, međutim vidjećemo šta sve može da izađe iz ovakvog pristupa aktuelnog predsjednika, DF, DPS. Sigurno će dobiti adekvatan politički i institucionalni odgovor", poručio je Krapović.\nOn je kazao da se nakon današnjih dešavanja ništa nije drastično promijenilo "osim što je izašla na vidjelo kontinuiranja saradanja DF-a i DPS-a".\n"To je ubrzano u posljednjih nekoliko mjeseci, od kada je Carević na čelu Opštine. Oni su danas svojom voljom skinuli ovo vrlo bitno pitanje sa dnevnog reda, sa kojim ciljem neka javnost sama donese zaključke", naveo je Krapović.\nOn je rekao da je, vezano za posao sa turskom kompanijom, predsjednik Nove srpske demokratije i poslanik DF-a Andrija Mandić 2012. godine podnio krivičnu prijavu.\n"Zbog čega danas ista ta partija u Budvi, na čelu sa Carevićem, radi na realizaciji ovog posla, to je pitanje za tu političku strukturu. Oni su danas jasno poručili da žele da se ovaj posao realizuje", naveo je Krapović.\nPrema njegovim riječima, firme koje su uključene u ovaj posao imaju vlasničku strukturu koja je sakrivena na Djevičanskim ostrvima ili na Kipru, odnosno na ofšor destinacijama.\n"Naše mišljenje je bilo da opoziciona vlast mora da skreće pažnju na kriminalne radnje ili pranje novca i mora da se pobrine da, u najmanju ruku, za to sazna kompletna javnost i nadležne institucije, alarmira da se u Budvi, u posao Mia Investmenta, ulaže novac sa ofšor destinacija, čije se porijeklo ne zna", rekao je Krapović.\nKako je naveo, osnovano sumnjaju da je taj novac opljačkan u Crnoj Gori i da se preko ofšor destinacija vraća u državu kako bi bio legalizovan.\n"Na takvo nešto ne želimo da zatvaramo oči. Posljedica takvog postupka je takođe žestoka devastacija prostora na pomenutoj lokaciji, tako da se protivimo cijelom poslu iz velikog broja razloga. U suštini, ovo je sada neka nova većina koja je uspostavljena po pitanju gradnje i konkretnog projekta", rekao je Krapović.\nNa pitanje koliko je nakon posljednjih dešavanja Budva daleko od prijevremenih lokalnih izbora, Krapović je kazao da to sada ne bi procjenjivao.\n"Mnogo puta je u Budvi od funckionisanja ove vlasti, koja je donijela dosta dobra gradu, potencirano pitanje izbora i slabe koalicije. Nijedan put nije došlo do ozbiljnije prijetnje da se takvo nešto desi", istakao je Krapović.\nKako je dodao, nada se da će se ovaj mandat završiti u aranžmanu koji je prvobitno bio zamišljen, da posao sa turskom kompanijom neće biti realizovan i da se neće nastaviti "ono što je godinama bila kriminalna praksa u Budvi, a koju smo zaustavili na dvije godine".\n"Međutim, sada se neke stvari i kombinatorike, davno dogovorene, pokušavaju sprovesti u djelo i mi u tome nećemo sigurno učestvovati. Da li će to prouzrokovati pad vlasti ne mogu da vam kažem u ovom trenutku. Mislim da smo daleko od postavljanja pitanja opstanka ove vlasti", zaključio je Krapović.\nVlada smislila nova predizborna obećanja\nČađenović na poslaničkom mjestu Pejovića\n"DPS-u zasmetala prepuna sala"\n08. 10. 2019. 1\nVlada da smanji akcize na gorivo


Zaštita dece od predatora | TV KANAL 9 NOVI SAD\nNaslovna EMISIJE Zaštita dece od predatora\nZaštita dece od predatora\nVIDEO K9: U odnosu na period od pre samo pola decenije, očigledan je napredak u delovanju institucija i svesti javnosti u slučajevima nestanka ili otmice dece, ali još uvek ima mnogo toga da se uradi kako bi bezbednost dece dostigla zadovoljavajuće standarde, smatraju u Fondaciji Tijana Jurić.\nPoslednjih nekoliko godina došlo je do pozitivnih promena kada je u pitanju potraga za nestalom decom koja se odražava pre svega u brzoj reakciji policije, smatra Igor Jurić, osnivač Fondacije Tijana Jurić,\nBorba za bezbedniji život dece u proteklih sedam godina nije bila laka, od izmene krivičnog zakonika, donošenje Tijaninog zakona, brojnih inicijativa koje je država usvajala, do podizanja svesti samih građana.\nSa druge strane, dodao je Jurić, ima još dosta prostora za unapređenje i prevenciju kako nestanci ili otmice dece bili predupređeni ili ne bi imali tragičan ishod.\nFondacija se zalaže za uvođenje jednog od intenzivnih i javnih mehanizama potrage – “Amber Alert” sistema upozoravanja, odnosno alarmiranja javnosti, koji u praksi daje dobre rezultate u pronalaženju nestale ili otete dece.\n“Amber alert” je nastao Americi i zaživeo je u 12 država Evrope u kojima se pokreće onda kada postoji realna procena da je nestalo dete u životnoj opasnosti.\namber alert sistem\nPrethodni tekstPandemija i lečenje od zavisnosti\nSledeći tekstGrad subvencioniše kupovinu bicikala


Luka Beograd: Otvaranje turističko-nautičke sezone\nNaslovna » Turizam » Luka Beograd: Otvaranje turističko-nautičke sezone\nNeko drugi 19. mart 2014. Turizam Komentari su isključeni na Luka Beograd: Otvaranje turističko-nautičke sezone\nUplovljavanjem prvog broda „Viking Aegir“ na Međunarodno putničko pristanište „Luka Beograd“ sutra, 20. marta oko 12.00, svečano će biti otvorena turističko-nautička sezona 2014. u Beogradu.\nOko 180 turista iz SAD, Velike Britanije, Kanade uploviće u Međunarodno pristanište u organizaciji najvećeg evropskog turoperatora Viking River Cruise, a u okviru sedmodnevne ture pod nazivom „Vrata istočne Evrope“.\nDobrodošlicu za goste priprema Srednja turistička škola „Novi Beograd“, čiji će učenici u srpskim narodnim nošnjama poslužiti goste pogačama koje su sami pripremili i domaćom rakijom. Zahvaljujući našem sistemu obrazovanja, po završetku školovanja učenici ove škole su kvalifikovani ugostitelji i tražen stručni kadar. Posle posluženja, KUD „Talija“ izvešće splet igara iz Srbije i uveličati svečano otvaranje nautičke sezone.\nPrema aktuelnim najavama, u toku ovogodišnje sezone Beograd bi trebalo da poseti oko 580 brodova i više od 70.000 turista. Prošlogodišnja sezona 2013. završena je najbrojnijom posetom do sada, dolaskom 510 brodova sa oko 64.000 turista, i porastom od 15 odsto, što govori da je Beograd sve atraktivnija destinacija na nautičkoj karti Dunava.\nZa krstarenje Dunavom najviše su zainteresovani turisti iz Kanade, SAD, Nemačke i Velike Britanije, kao i iz Austrije, Francuske, Italije i Skandinavije, ali i drugih evropskih i svetskih država.\nTokom boravka u Beogradu gosti posećuju najvažnije lokacije, istorijske i kulturne spomenike, a među najposećenijim su Beogradska tvrđava, Hram Svetog Save, Muzej „25. maj“, Knez Mihailova ulica, Most na Adi, i brojni drugi lokaliteti.\nU toku turističko-nautičke sezone, putnicima će na pristaništu biti na raspolaganju sezonski info-centar Turističke organizacije Beograda sa promotivnim materijalima o Beogradu. Svakodnevno će raditi i menjačnica, bankomat i prodavnica suvenira, hrane i pića i drugih proizvoda koji prenose i promovišu duh Beograda i Srbije. (Beoinfo)\nTagovidub izlasci luka beograd nautika turizam vesti\nPrethodni Ada i zdravlje: Atletska trka u nedelju na Adi\nSledeći Od danas – proleće 2014.


Naslovna Fudbal Zvonimir Boban: Svaka osoba koja poštuje fudbal ne može da prihvati ideju...\nZvonimir Boban – legenda jugoslovenskog i hrvatskog fudbala kritikovao je stavove ljudi iz FIFA, koji se zalažu da se Svjetsko prvenstvo u fudbalu održava na svake dvije godine.\n“Svaka normalna osoba koja razumije i poštuje fudbal ne može da prihvati ideju o mundijalima koji bi se igrali na svake dvije godine. Tako bismo otpisali 100 godina istorije Svjetskog prvenstva, najboljeg takmičenja na planeti. Fudbal ne može jednostrano da se mijenja bez dobrog savjetovanja sa uključenim akterima igre. Da bi to prošlo, UEFA mora da organizuje EURO svake dvije godine, a nacionalne lige da smanje broj ekipa”, rekao je Boban.\n“Najapsurdnije je da bi tokom godine, ako se ta ideja realizuje, ostala samo dva termina za međunarodne utakmice reprezentacija. Već tri reprezentativne utakmice zaredom su previše, igrači su “mrtvi” poslije njih. Sve preko toga je suludo. Putovanja ne štete igračima, ali štete im previše utakmica u nizu”, istakao je Boban.\nPrethodni tekstLuku Jovića želi Inter\nSljedeći tekstNejmar: Daću sve od sebe da budem u dobroj formi i da osvojim Mundijal\nHansi Flik kandidat za selektora Njemačke\nL.M. - 27/04/21 23:46 15


IZBORI, PA RAZGRANIČENjE SA PODGORICOM: Tuzi će da glasaju u februaru? | Novosti.RS\nIZBORI, PA RAZGRANIČENjE SA PODGORICOM: Tuzi će da glasaju u februaru?\nutorak, 27. 11. 2018. u 13:28\nJoš samo da izaberu vlast\nNajmlađa crnogorska opština od 1. septembra čeka novu vlast i razgraničenje sa Podgoricom. Predsednik Milo Đukanović ovih dana doneće odluku o raspisivanju izbora\nIZBORI, pa razgraničenje sa Podgoricom. Ovo čeka najmlađu, 24. crnogorsku opštinu u mesecima koji dolaze. Iz Demokratske partije socijalista najavljuju da će prvi izbori biti održani u februaru, a tu odluku doneće ovih dana predsednik Crne Gore Milo Đukanović. Zvanično, Tuzi su 1. septembra postali samostalna opština i posle višegodišnjih pokušaja Malesija je konačno dobila novi status, zahvaljujući glasovima vladajuće većine u državnom parlamentu - DPS, Socijaldemokrata, Bošnjačke stranke, Liberalne partije, Hrvatske građanske inicijative i Albanci odlučno. To je urađeno zahvaljujući izmenama zakona o teritorijalnoj organizaciji, koje je usvojila Vlada Crne Gore. Time je stavljena tačka na projekat albanskih nacionalnih stranaka da Tuzi postane "suverena".\nOpština se prostire na oko 240 kvadratna kilometra (15,7 odsto teritorije Podgorice), sa 47 naselja, koja imaju oko 15.000 stanovnika. Veća je od Andrijevice, Šavnika, Plužina, Petnjice, Gusinja, Tivta i još nekih crnogorskih opština. Albanci su još ranije uradili studiju o opravdanosti formiranja opštine Malesija sa Tuzima kao administrativnim i kulturnim centrom, udaljenim desetak kilometara od Podgorice. Nikola Gegaj (DPS) poručuje da će žitelji Tuzi u budućnosti sami donositi odluke o svim bitnim pitanjima za svoj kraj.\n- Pošto ekonomska održivost opštine traži koordinaciju na svim nivoima, siguran sam da ćemo kao i do sada imati podršku Vlade Crne Gore - kategoričan je Gegaj.\nIz Albanske alternative stižu uverenja da će Tuzi biti dobar servis Albancima koji će svoja prava moći da rešavaju na svom, albanskom jeziku.\nPročitajte još - ALBANCI U CG NA KORAK DO SAMOSTALNOSTI: Opština Tuzi deo pogodbe\n- Sada nastavljamo da radimo na razvoju Malesije, integraciji i faktorizaciji Albanaca u Crnoj Gori - poručili su iz ove stranke.\nKao prednosti za dobijanje opštine navodi se da područje Malesije poseduje institucije za funkcionisanje punopravne opštine, a to su privredne, kulturološke i društvene prednosti, kao i geografski položaj, granica sa Albanijom i sa njom povezanom železnicom. U blizini su aerodromi, luke Bar i Drač, Skadarsko jezero, nacionalni parkovi... Tuzani još odranije merkaju jednu od najuspešnijih crnogorskih kompanija "Plantaže 13. jul", koje poseduju vinograd u jednom kompleksu na preko 22.225 hektara sa više od milion čokota vinove loze. Poseduju i plantaže bresaka, maslina. Ova uspešna firma poseduje i jedinstven u svetu podzemni vinski podrum na nekoliko hektara, kapaciteta desetina miliona litara. "Međa" sa Podgoricom sačekaće rezultate izbora. To ne znači samo "povlačenje crte" između dve opštine, nego i druga prava i obaveze, formiranje službi i preduzeća.\nADVOKATSKA kancelarija Vladimira Čejovića dostavila je Ustavnom sudu Crne Gore predlog za prioritetno odlučivanje po inicijativi poništenja odredbi Zakona o teritorijalnoj organizaciji, kojima je građanima Tuzi oduzeto pravo da o samostalnosti opštine odlučuju na referendumu. U inicijativi je najavljeno i podnošenje zahteva za izdavanje privremene naredbe za obustavu izvršenja pojedinačnog akta, čim odluka o raspisivanju izbora u Tuzima bude objavljena.\nNeka,to su vaša braća šiptari.\n@Vlada čokolada - To vam pokazuju gde ce vam granica biti.............


NOVI SAD Postoje dobri uslovi za uspostavljanje bližih veza u saradnji Novog Sada i gradova u Kini, pa će u narednom periodu tim povodom biti preduzete konkretne mere, istaknuto je danas u razgovoru gradonačelnika Miloša Vučevića sa kineskim zvaničnicima. Vučević je u Gradskoj kući primio ekonomskog save\nKategorija: Vesti Objavljeno 24 maj 2013\nDatum poslednje izmene 24 maj 2013\nPostoje dobri uslovi za uspostavljanje bližih veza u saradnji Novog Sada i gradova u Kini, pa će u narednom periodu tim povodom biti preduzete konkretne mere, istaknuto je danas u razgovoru gradonačelnika Miloša Vučevića sa kineskim zvaničnicima.\nVučević je u Gradskoj kući primio ekonomskog savetnika u Ambasadi Narodne Republike Kine u Beogradu Žu Liankija i direktora Kineske razvojne banke Džang Džiganga, navedeno je u saopštenju iz gradonačelnikovog kabineta.\nSagovornici su se saglasili da ima uslova za uspostavljanje bližih veza u kulturi, obrazovanju, ekonomiji i na mnogim drugim poljima.\n"Novi Sad aktivno radi na poboljšanju poslovne klime, a važan deo aktivnosti odnosi se na logističku podršku privrednicima i povezivanje domaćih privrednih subjekata sa inostranim kompanijama", rekao je gradonačelnik i dodao da je siguran u to da postoji ogroman neiskorišćen prostor za trgovinsku razmenu sa kineskim gradovima.\nSledeća ⇨ Ante Simonić sa suprugom u posjetu Institutu Lijiang u pokrajini Guangxi\nPrethodna ⇦ Trifunović: U Kini cene srpske fudbalere


Nakon što je Upravni odbor Agencije za privatizaciju u Federaciji BiH (APF) usvojio Plan privatizacije u većem bh. entitetu za 2011. godinu, kojim se predviđa prodaja većinskih i manjinskih paketa dionica u 11 kompanija, Federalna vlada trebala bi ga na svojoj sjednici sredinom ovog mjeseca razmatrati i dati saglasnost na njega.\nOčekuje se da će tom prilikom Vlada FBiH donijeti i odluke o metodu i načinu prodaje firmi navedenih u ovom dokumentu. Nakon što je federalni premijer Mustafa Mujezinović početkom decembra prošle godine stavio na dnevni red, pa pod pritiskom javnosti naprasno povukao odluke o prodaji pet državnih kompanija, ovo predstavlja nova nastojanja da konačno budu prodata preostala državna dobra, odnosno skoro cjelokupno porodično srebro. Zanimljivo je da ovaj dokument Vlada Mustafe Mujezinovića usvaja na kraju svog mandata, iako ga ona neće provoditi. Njega, jasno, treba realizirati nova vlast, koja će sigurno imati korekcije plana.\nPrema Planu privatizacije za 2011. godinu, metodom tendera ili neposredne pogodbe trebalo bi napokon biti prodato 44 posto državnog kapitala u mostarskom “Aluminiju” te po 67 posto vrijednosti u “Energoinvestu” i “Hidrogradnji”, 66,56 posto kapitala u “Šipad export-importu”, kao i po 51 posto u Remontnom zavodu Travnik i “Unisu – Udruženoj metalskoj industriji”.\nOno što je posebno interesantno, predviđena je i privatizacija preostalog državnog kapitala od 50,103 posto u “Hrvatskim telekomunikacijama” (HT) Mostar. To je, naime, svojim dopisom od 25. oktobra zatražio federalni ministar prometa i komunikacija Nail Šećkanović, koji smatra da državni kapital u toj kompaniji treba biti prodat putem tendera.\nPutem berze trebalo bi biti prodato i 45,49 posto kapitala u “Sarajevo-osiguranju”, jedinom osiguravajućem društvu koje ima državni kapital, te preostalih 22,12 posto u “Energopetrolu”, 19,35 posto u “Bosnalijeku” i 39,91 posto u profitabilnoj Fabrici duhana Sarajevo (FDS). Privatizacija Fabrike duhana Mostar (FDM) i KTK Visoko izbačena je iz plana.


Srpski proizvođači visokokvalitetne hrane na prestižnom Sajmu hrane u Londonu - Nira Press\nPočetna » Srpski proizvođači visokokvalitetne hrane na prestižnom Sajmu hrane u Londonu\nSrpski proizvođači visokokvalitetne hrane na prestižnom Sajmu hrane u Londonu\nSrpski visokokvalitetni proizvodi su sve poznatiji u svetu po kvalitetu\n„Velika Britanija je treće po veličini tržište prvoklasnih prehrambenih proizvoda u Evropskoj uniji, i peto po veličini u svetu, tako da je veoma važno što su srpska preduzeća uzela učešća na ovom sajmu hrane. Srpski visokokvalitetni proizvodi su sve poznatiji u svetu po svom kvalitetu i sve popularniji na izvoznim tržištima koja posebno cene prirodne i autentične ukuse“, rekla je Jadranka Dervišević Kitarić, izvršna direktorka Britansko-srpske privredne komore.\n„Imali smo priliku da se iz prve ruke upoznamo s najboljim praksama i predstavimo naše proizvode u sklopu srpskog paviljona. Još je značajnije što smo uspostavili kontakte sa nekim od najvećih maloprodajnih lanaca što će, nadamo se, dovesti do plasmana naših proizvoda u Velikoj Britaniji“, izjavila je Sandra Avramovski, osnivač i generalni direktor preduzeća „Cold Pressok“.\n„Međunarodni sajmovi su i dalje od velikog značaja za promociju i plasman srpskih visokokvalitetnih prehrambenih proizvoda. Upravo zato smo u toku protekle dve i po godine ulagali napore da stvorimo sve neophodne preduslove za dugoročan rast domaćih proizvođača visokokvalitetne hrane, uz povećanje njihovog kapaciteta za izvoz,“ rekao je Aleksandar Pavlović, direktor USAID-ovog Projekta za konkurentnu privredu.


NAJPOZNATIJI SVETSKI - Glas Podrinja\nNajavljen Poljoprivredni sajam\nOrganizatori Međunarodnog poljoprivrednog sajma u Novom Sadu, koji će ove godine biti održan od 14. do 20. maja, najavili su da će ove godine biti održana do sada najveća izložba poljoprivredne mehanizacije uz učešće izlagača iz 60 zemalja\nDirektor Direkcije za komercijalne poslove Novosadskog sajma Nebojša Drakulić kazao je na konferenciji za novinare da će na sajmu učestvovati najznačajniji domaći privrednici i iz oblasti agrara i privrednih grana koje imaju veze s poljoprivredom kao i iz Kine.\n„Ove godine biće značajno veće učešće izlagača iz Kine, te će našim proizvođačima i posetiocima biti prezentovani vrhunski proizvodi iz te zemlje, u okviru izložbe Premium brands from China, a objedinjeni nastup više od 30 kompanija iz te azijske zemlje biće svojevrstan sajam u sajmu“, najavio je Drakulić.\nOn je najavio i kolektivne izložbe Italije, koja je ove godine zemlja partner poljoprivrednog sajma, kao i izlagača iz Holandije, Mađarske, Austrije, Republike Srpske, Turske, Češke, a posle više od deset godina će se predstaviti i izlagači iz Španije.\n„Izložba poljoprivredne mehanizacije na 83. međunarodnom poljoprivrednom sajmu proteći će u znaku najpoznatijih svetskih brendova i noviteta. Poljoprivredne mašine, traktori, kombajni, priključne mašine, oprema i delovi čine više od 50 odsto ukupnog otvorenog izložbenog prostora“, dodao je on.\nGeneralni sekretar Poslovnog udruženja uvoznika i izvoznika poljoprivredne mehanizacije Đorđe Mišković rekao je da je to udruženje prvi put posle devet godina koliko postoji, zakupilo oko 20.000 metara kvadratnih otvorenog izložbenog prostora i još oko 1.000 kvadrata u zatvorenom.\nOčekujemo da se na štandovima naših članica predstavi oko 1.500 probranih mašina, među kojima su i one koje su ponele priznanja na sajmovima u Hanoveru i Parizu, rekao je Mišković i dodao da su svi pripremili povoljnije uslove pri kupovini i novitete u ponudi.\nUlaznice za 83. međunarodni poljoprivredni sajam koštaće 500 dinara, kolektivne za grupe od 15 i više ljudi 350 dinara, dok kolektivne posete đaka i studenata, penzionera i dece koštaju 200 dinara.


DANIJELI VRANIĆ PONOVO POZLILO!\nIzvor: Kurir, 07.Mar.2012, 09:50\nVraćena u bolnicu! Danijela Vranić ponovo je juče ujutru hitno prebačena na VMA, kaže za Kurir izvor blizak pevačici. Pevačica je u teškom stanju dovezena na Vojnomedicinsku akademiju, gde se lečila do sredine protekle sedmice.\nVraćena u bolnicu!\nDanijela Vranić ponovo je juče ujutru hitno prebačena na VMA, kaže za Kurir izvor blizak pevačici. Pevačica je u teškom stanju dovezena na Vojnomedicinsku akademiju, gde se lečila do sredine >> Pročitaj celu vest na sajtu Kurir << protekle sedmice.\n- Kad su je otpustili sa VMA, planirala je da ode na dvonedeljni odmor, ali joj je u ponedeljak uveče pozlilo. Nakon što je popila lekove, malo se oporavila, da bi joj juče ujutru ponovo pozlilo. Hitno je prebačena u bolnicu. Postoji velika opasnost da joj je voda koja se pojavila u organizmu ugrozila vitalne funkcije, zbog čega su lekari njeno trenutno stanje ocenili kao krajnje ozbiljno. Odmah po prijemu ukazana joj je pomoć, a tokom dana utvrđena je i terapija. U bolnici će ostati do daljeg, tačnije dok se ne steknu uslovi za njeno otpuštanje - naglašava sagovornik Kurira.\nPodsećanja radi, Danijeli je usled hormonskog poremećaja ugrožen rad srčanog mišića, jetre, ali i drugih organa, zbog čega je nedavno hospitalizovana na VMA. Pevačica je pre nekoliko dana izjavila da se oseća bolje i da se sprema za odlazak u Dubai, gde je nameravala da ostane dve nedelje. Međutim, odmor će, po svemu sudeći, morati da pričeka.\nPokušali smo da stupimo u kontakt s Vranićkom, ali se na njen telefon javljala nama nepoznata ženska osoba, koja nije želela ni da se predstavi ni da komentariše Danijelino trenutno zdravstveno stanje.\nSvet plus: Danijeli Vranić ponovo pozlilo\nScandal.rs: Hitno vraćena na VMA: Danijeli Vranić ponovo pozlilo?!\nDanijeli Vranić ponovo pozlilo, hitno prebačena u bolnicu!\nIzvor: S media, 07.Mar.2012\nDanijela Vranić ponovo je juče ujutru hitno prebačena na VMA, jer je bila u teškom stanju..\nDanijeli Vranić ponovo pozlilo, hitno primljena u bolnicu?\nIzvor: medio.rs, 07.Mar.2012\nNavodno zbog pogoršanog zdravstvenog stanja juče ujutro hitno prebačena na VMA.


Privredna komora Srbije (PKS) će od 1. oktobra 2016. godine početi da izdaje detašmane za rad u Nemačkoj domaćim kompanijama koje imaju potpisane ugovore sa partnerima u toj zemlji.\nDetašmane je do sada izdavalo Ministarstvo za rad, zapošljavanje, boračka i socijalna pitanja, a 6. juna 2016. godine je to javno ovlašćenje prenelo na PKS.\nNovu uslugu PKS po osvnovu javnog ovlašćenja predstavili su ministar za rad, zapošljavanje, boračka i socijalna pitanja i predsednik PKS Marko Čadež.\nCilj je, kako su naveli, da se dobiju i veće kvote i što veći broj radnika angažuje.\n"Ministarstvo prepoznaje PKS kao svog partnera budući da komora praktično okuplja sve poslovdavce u Srbiji. Ministarstvo može da izda odgovarajuća potrebna dokumenta, ali ne može da pomogne da neko nađe posao, predstavi negde drugde ono što se proizvodi", rekao je ministar.\nVulin je podsetio da je donet Zakon o uslovima za upućivanje zaposlenih na privremeni rad u inostranstvo i njihovoj zaštiti ("Sl. glasnik RS", br. 91/2015 - dalje: Zakon) i da je prošle godine oko 1140 radnika otišlo na privremeni rad u inostranstvo.\n"To pokazuje da su poslodavci prepozonali da je Zakon dobar, da pruža zaštitu i da treba da učestvuju u njegovoj realizaciji", rekao je ministar.\n"PKS nastoji da preduzećima pruži što bolji servis kako bi se što više ljudi uključilo u sprovođenje ovih akata i prenošenje organizacionih poslova i kako bi rasteretili Ministarstvo", rekao je Čadež navodeći da PKS već nekoliko meseci pruža uslugu izdavanja detašmanskih viza za radnike.\n"Pored građevinskih radika, želimo da povećamo i broj radnika koji se bave nekim drugim angažmanom, to nam je u interesu", poručio je Čadež.\nDirektor jedne kompanije, koja je dugogodišnji korisnik detašmana, rekao je da prenos ovlašćenja za njihovo izdavanje PKS pojednostavljuje procedure jer će na jednom mestu moći da se obave svi poslovi koji su se ranije obavljali na više mesta.\nIzvor: Vebsajt Tanjug, 06.06.2016.


Deathmatch - do poslednjeg čoveka - 1. januar, Compressor\nUrban BUG :: Magazin :: Urban Beatz :: Deathmatch - do poslednjeg čoveka - 1. januar, Compressor\nDok se sumiraju utisci i sva prekršena pravila u novogodišnjoj noći i sakuplja energija za najbolji parti dan posle, Happynovisad i Baseline ekipe oštre svoje DJ skilove i spremaju se za nabrutalniji do sada obračun na klupskom podijumu. Ovo će biti jubilarna peta godišnjica Deathmatch žurke, na kojoj će u nedelju 1. januara 2012. dve organizacije osmi put odmeriti snage za pultovima kluba Compressor u Novom Sadu.\nBaseline zauzima VIP binu i do poslednjeg čoveka boriće se Lemon, Jackie Dagger, Rasheed, M-Tech, Double B i MC Shpira dok će se na drugoj bini Happynovisad ekipa u gotovo nesavladivom sastavu - Salvador Diaspora, Yeah Left, Dee Face, Roy Fokker i Vladimir Aćić, surovo nadmetati za svakog novog vatrenog fana.\nJutro na neutralnoj teritoriji za pripadnike oba klana od 5h pripremaju Gregor, Klaus i Arhitek kao i Otto Von Disko b2b SMT#NG.\nKo će vladati noćnim životom u novoj godini, čiji su fanovi bučniji, čije su plesne cipelice vatrenije, sve se meri u tradicionalnom Deathmatch obračunu dve organizacije, a žurka obećava još jedan potpuno drugačiji 1. januar.\nVrata Compressora otvaraju se od 22h, cena ulaznice pre ponoći je 200 dinara, a nakon ponoći 400 dinara.


Bunt građanskog društva - Društvo - Dnevni list Danas\nPočetna » Društvo » Bunt građanskog društva\n0Piše: DanasOnline 06. novembra 2014. 18.11\nNajava izmene propisa kojima je uređen položaj nacionalnih manjina prilika je da se izmeni politika multikulturalnosti koja izaziva negativne društvene posledice – uzajamno nerazumevanje i netrpeljivost etničkih zajednica, povrede ljudskih prava i diskriminaciju. Ovo su pitanja koja se tiču svih građana, a ne samo stranačkih elita koje su dosad donosile odluke koje su podstakle društvenu segregaciju i opravdale politiku podeljenog društva u kojem se najveća pažnja pridaje saglasju njihovih mišljenja, a ne potrebama i interesima građana. Posledice takvog načina odlučivanja jednako pogađaju sve građane i ne bi trebalo da se zavaravamo da će se građani Srbije različitih nacionalnosti bolje razumeti nakon integracije u Evropsku uniju. Taj proces će nužno doprineti da u naš pravni, politički, ekonomski poredak uvedemo red i prihvatimo pravila koja važe u Uniji, ali ne i to da se međusobno razumemo. Ne bi valjalo zavaravati se da će se kulturno dezintegrisano društvo uspešno integrisati u širi socijalni, politički i kulturni prostor.


Kako raditi u EU sa slovenačkom firmom? • DATA d.o.o.\nEU, Osnivanje poduzeća, Slovenija Kako raditi u EU, osnivanje firme u Sloveniji, registracija preduzeća u EU\nKako raditi u EU najčešće je pitanje koje nam u poslednje vreme postavljaju preduzetnici. Planirate da otvorite firmu u Sloveniji ali ne znate uslove za rad u EU?\nKako raditi u EU – prvi korak, otvaranje firme\nAko ste preduzetnik koji želi da registruje preduzeće u inostranstvu i državljanin neke od država, koje nisu članica EU, možete osnovati kompaniju D.O.O. u Sloveniji i započeti svoje poslovanje u Evropi.\nZa to vam je potreban slovenački poreski broj, poslovna adresa u Sloveniji i osnivački kapital od 7.500 €. U Sloveniju morate lično doći na registraciju i otvaranje računa preduzeća u banci. Nakon dobijanja zvaničnog rešenja suda o registraciji, vaša kompanija može započeti poslovanje. DATA vam pomaže kroz sve potrebne postupke registracije preduzeća, kao i u vašem daljem poslovanju.\nKako raditi u EU – dobijanje PDV broja preduzeća\nVrlo je važno, da nakon registracije preduzeća, a zbog poslovanja i u EU, započnete postupak dobijanje PDV broja za preduzeće. PDV broj se u Sloveniji ne dobija automatski sa otvaranjem firme. Postupak dobijanja PDV broja traje dva meseca od prijema potpune dokumentacije i u samom postupku morate dokazati sa pisnim dokazima da planirate aktivno poslovati u Sloveniji. Ti dokazi mogu biti predračuni, avansne uplate, ugovori, pisma o nameri, prijava u osiguranje i slično. Što više dokaza prikupite, pre ćete dobiti PDV broj i pre započeti vaše poslovanje.\nKako raditi u EU – upućivanje radnika van Slovenije\nTakođe je važno znati da morate ispunjavati i uslove za upućivanje radnika na rad van teritorije Slovenije. Prvi i osnovni uslov je da deo poslovanja obavljate i na teritoriji Slovenije. Dakle, sa slovenačkom firmom ne možete isključivo raditi u drugim državama EU. Drugi uslov je da je firma najmanje dva meseca stara. Treći uslov je da su radnici prijavljeni u obavezna socijalna osiguranja u Sloveniji najmanje 30 dana pre nego što ih pošaljete na rad. Takođe morate znati, da postoje i dodatni uslovi ukoliko upućujete na rad više od četiri radnika. U vezi ovih uslova detaljno vas može savetovati naša pravna služba.\nDATA vam može pomoći i odgovoriti na sva vaša pitanja u vezi otvaranja firme u Sloveniji, a naši savetnici vam mogu ponuditi potpunu podršku prilikom registracije firme. Naše knjigovođe mogu ponuditi knjigovodstvene, poreske i finansijske usluge u skladu sa slovenačkim knjigovodstvenim standardima. Data ima 45 stručnjaka sa različitih područja, koji vam mogu ponuditi poslovno savetovanje u vezi oporezivanja, radnog zakonodavstva, osoblja i preduzetništva. Imamo takođe i pravnike u DATI, koji vam mogu pripremiti ugovore iz civilnog i privrednog prava u skladu sa slovenačkim zakonodavstvom i pomoći vam prilikom dobijanja A1 obrazaca.


Tanjug 10. februara 2022. 09:24\nMELBURN – Američki državni sekretar Entoni Blinken je izjavio danas da Sjedinjene Američke Države ostaju dugoročno fokusirane na region Indo-pacifika uprkos, kako je rekao, zabrinutosti zbog ruske agresije na Ukrajinu.\nOn je to izjavio tokom boravka u Melburnu na sastanku sa kolegama iz Australije, Indije i Japana, zemalja koje su deo indo-pacifičkog bloka oformljenog s ciljem da se suprotstavi regionalnom uticaju Kine, prenosi agencija AP.\n“U svetu se trenutno dešava nekoliko drugih stvari, koje su neki od vas već primetili. Imamo mali izazov sa Ukrajinom i ruskom agresijom. Radimo non-stop na tome”, izjavio je Blinken u svom prvom javnom obraćanju od jučerašnjeg dolaska u Australiju.\n“Ali znamo, predsednik zna bolje od bilo koga drugog, da će najveći deo ovog veka oblikovati ono što se događa ovde u Indo-pacifičkom regionu”, dodao je američki državni sekretar.\nIndo-pacifik je, prema njegovim rečima, najbrže rastući region na svetu, koji čini dve trećine globalnog ekonomskog rasta u poslednjih pet godina i dom je polovine svetske populacije.\n“Više nego ikada ranije, potrebna su nam partnerstva, potrebni su nam savezi, potrebne su nam koalicije zemalja koje su spremne da ulože svoje napore, svoje resurse, svoj um u rešavanje ovih problema”, poručio je Blinken.\nBlinken će, takođe, posetiti Fidži i sa svojim japanskim i južnokorejskim kolegama na Havajima razgovarati o gorućim zabrinutostima oko Severne Koreje.


NiceLabel web portal za štampanje etiketa NiceLabel web portal za štampanje etiketa – Personal magazin\nEuro Plus, priznati lider u inovacijama za AIDC rešenja, sa ponosom najavljuje da je dostupan portal NiceLabel – pravo rešenje za štampanje etiketa na Internetu koje podržava centralizovano štampanje etiketa…\nEuro Plus, priznati lider u inovacijama za AIDC rešenja, sa ponosom najavljuje da je dostupan portal NiceLabel – pravo rešenje za štampanje etiketa na Internetu koje podržava centralizovano štampanje etiketa na mreži. Napuštanjem aplikacija stone štampe i distribuiranjem procesa etiketiranja na mreži osigurava se dobijanje ujednačenih i pouzdanih formata svih etiketa u poslovnom okruženju.\nInspiracija za proizvod došla je od proizvođača u aeronautičkoj industriji kome je očajno potrebno da svaki artikal sa kojim radi bude pravilno obeležen od trenutka kada ga prime do dana kada se isporuči klijentu. Svaki deo bez identifikacije treba da se baci.\n„Naš klijent je bio ponosan kako su uspeli da sprovedu obeležavanje u svojim prostorijama sa proizvodima NiceLabel. Bili su frustrirani jer nisu uspeli da ubede svoje dobavljače da to isto urade, priseda se Marko Vrbnjak, menadžer proizvoda NiceLabel.\nRazgovarajući sa postojećim klijentima i partnerima o pronalasku rešenja za takve slučajeve, ubrzo se shvatilo da je obeležavanje artikala dobavljača glavna bolna tačka na većini tržišta maloprodaje i proizvodnje. Sve više razgovori i sastanci završavani su čežnjivom idejom o postojanju ekvivalentne popularne aplikacije NiceForm za koju bi bilo potrebno aktiviranje samo veb pregledača.\n„Imali smo uspešan stoni proizvod i imali smo tehnologiju koja je omogudila štampanje preko Interneta, ali koja je zahtevala programiranje. Kada pogledamo unazad delovalo je logično da se spoje ove dve tehnologije” rekao je Andrej Zrimšek, direktor za “Istraživanje i razvoj” u Euro Plus.\nNiceLabel portal dozvoljava korisniku da jednostavno klikne na veb link i odštampa etiketu. Nema potrebe za instalacijom radne površine, proučavanjem standarda i zahtevima za etiketiranje, korišdenjem sofisticiranog dizajnerskog interfejsa za štampanje, itd. Jednostavnost postupka je ono što pokrede usklađenost dobavljača i kada je prodavcu lakše da odštampa novu etiketu nego da se odupre promeni svoje rutine, onda je postavljena osnova za izuzetno efikasan sistem.\nNiceLabel web portal za štampanje etiketa was last modified: November 1st, 2010 by Redakcija\nAIDCEuro PlusNiceLabelštampanje etiketaWeb portal


ИТАЛИЈАНСKИ ГЕНЕРАЛ И ШЕФ KФОР УДАРИО НА ТРАМПА И БРИСЕЛ!\nMikele Rizi, komandant mirovne misije NATO na Kosovu i Metohiji (KFOR), svojom konstatacijom da formiranje Zajednice srpskih opština nosi rizik od „bosnizacije“ Kosova što bi moglo da „ugrozi državni entitet Kosova“, stao je na stranu Prištine i prekršio Rezoluciju 1244, saglasni su sagovornici Sputnjika.\nRizi je ovo izneo na konferenciji Fondacije NATO odbrambenog koledža u Rimu, uz dodatnu ocenu da je „formiranje Zajednice srpskih opština tačka u briselskom dijalogu Beograda i Prištine – kontroverzno pitanje.“\nMilovan Drecun, predsednik Odbora za Kosovo i Metohiju u Skupštini Srbije i profesor Ilija Kajtez, oficir u penziji, podsećaju da bi KFOR trebalo da bude statusno neutralna misija.\n– Kfor nije zadužen za rešavanje političkih pitanja, već da se stara o bezbednosti prema Rezoluciji 1244 na osnovu koje je i prisutan na Kosovu i Metohiji. Komandant KFORA može da iznese ocenu koliko u bezbednosnom smislu formiranje ili neformiranje ZSO može da utiče na dešavanja na teritoriji na kojoj funkcioniše, i to je sve. Ovo, međutim, više liči na političku ocenu u koju ne treba da se upušta komandant KFORA, jer pitanje ZSO nije kontroverzno pitanje – naglašava Drecun.\nOvde je, napominje on, sporno ponašanje Prištine, koja ne želi da formira ZSO, iako uslovi na terenu za njeno formiranje postoje.\n– Dakle komandant KFORA je trebalo da dopuni svoju izjavu da je ponašanje Prištine kontroverzno, jer ne prihvata svoju obavezu. Svaka izjava koja može da ohrabri Prištinu u jednostranom ponašanju, može da se odrazi na celokupan proces normalizacije odnosa između Beograda i Prištine. S druge strane, Srbi imaju većinu u deset Opština i ZSO može da se formira jer je sve je napravljeno – od statuta pa nadalje – objašnjava Drecun.\nNaš sagovornik zaključuje da KFOR treba drugima da ostavi politička pitanja da ih rešavaju, a da se on pobrine za bezbednost, koja nije na zavidnom nivou što se tiče srpske zajednice na KiM.\nodavno prevazišao odrednicu i definiciju da je samo vojno-odbrambeni savez već da je postao vojno-politička organizacija koja sebi daje za pravo da se meša u političke procese.\n– Ovakvi stavovi idu u prilog Albancima i na neki način ih ohrabruju da nastave da deluju u pravcu da, ono što nisu uradili, kao jedinu obavezu koju su preuzeli na sebe Briselskom sporazumom pre sedam godina – formiranje ZSO, sprovode – ocenjuje Kajtez.\nVojnički gledano, dodaje naš sagovornik, komandant KFORA delimično govori istinu da formiranje ZSO može da izazove reakcije u bezbednosnom smislu na Kosovu i Metohiji i neku međuetničku eskalaciju.\n– Međutim, mi dobro znamo da su ključevi te moguće eskalacije u rukama pre svega Vašingtona, delimično Brisela i onih koji su mentori takozvane kosovske nezavisnosti. Ovakav stav, komandanta KFORA ide u prilog i američkoj dubokoj državi, kao i određenim strukturama u Evropi, koje su stava da ZSO može da bude adut ili neka vrsta pritiska na srpsku stranu, kao bi se brže išlo ka tom konačnom rešenju – napominje Kajtez.\nSagovornik Sputnjika naglašava i da bi mnogima smetalo formiranje ZSO sa izvršnom vlašću.\n– Mnogima bi zasmetalo, ali to bi bila dodatna garancija za Srbe na Kosmetu da se neki novi pogrom neće desiti – zaključuje on.\nKomandant mirovne misije NATO na KiM, osim što je govorio o ZSO, napomenuo je i da KFOR čini sve u cilju sprečavanja da kosovsko pitanje postane zamrznuti konflikt i dodao da taj „rizik postoji“.


Predsednik Aleksandar Vučić ugostio je u Vili Mir Biljanu Čekić, devojčicu koja je igrala ulogu Dare Ilić u filmu „Dara iz Jasenovca“ i članove njene porodice.\n„Danas sam posebno ponosan što mogu da ugostim Biljanu i njenu porodicu. Biljana je, iako znam da nam za takav film nikada neće dati Oskara, zaslužila i više od Oskara i za građane Srbije kao i da ga je dobila“, rekao je Vučić.\n„Ovo je tako važno za srpski narod, da nikada njenu ulogu nećemo zaboraviti. Ona je to uradila na predivan način, sa mnogo emocija. Veliko hvala za sve što je, a to je tako mnogo, sa tako malo godina, uradila za srpski narod, za Srbiju, RS“, rekao je Vučić.\n„Beograd je predivan i drago mi je što sam ga posetila i upoznala sve ove divne ljude“, rekla je Biljana.\nTags: „Dara iz Jasenovca“, Aleksandar Vučić, Biljana Čekić


FSB sprečila masovna ubistva u nekoliko ruskih regiona - Sputnjik Srbija\n00:21 21 Januar 2021\nFSB sprečila masovna ubistva u nekoliko ruskih regiona\n10:14 04.09.2020 (osveženo 10:15 04.09.2020) Preuzmite kraći link\nFederalna služba bezbednosti (FSB) Rusije sprečila je masovna ubistva u nekoliko ruskih regiona – uhapšeno je 13 osoba, koje su pripremale napad na obrazovne ustanove, zgrade policije i druga prometna mesta, navodi se u izveštaju specijalne službe.\n„U nekoliko regiona uhapšeno je 13 državljana Rusije, koji su planirani masovna ubistva korišćenjem improvizovanih eksplozivnih naprava, zapaljivih smeša, hladnog oružja, a takođe su nagovarali internet korisnike na takva krivična dela. Pritom 11 njih su članovi zatvorene internet grupe na jednoj društvenoj mreži“, navodi se u saopštenju.\nKod uhapšenih lica pronađena su uputstva za proizvodnju zapaljivih i eksplozivnih naprava, šeme napada na obrazovne ustanove, zgrade policije i prometna mesta, ističe se u saopštenju.\nPripadnici FSB-a su kod prestupnika pronašli četiri gotove improvizovane bombe, delovi za njihovo sklapanje, kao i lovačko i hladno oružje.\nNova akcija FSB: Uhapšeni finansijeri terorista u Siriji /video/\nFSB uhvatila ukrajinskog špijuna /video/


MyCity » IT dešavanja u svetu » Apple vratio 8 miliona iPhone uređaja Foxconnu na doradu\nPoslao: 23 Apr 2013 15:25\nPrema izveštajima China Business-a, Apple je vratio Foxconnu seriju od osam milion proizvedenih iPhone uređaja, ističući da su neodgovarajući za prodaju. Pravi razlog, zbog koga je kompanija iz Kupertina vratila iPhone na doradu za sada nije poznat, mada se pominju "ispodstandardni, kao i problemi sa disfunkcijom". Ovo bi moglo Foxconn koštati oko 1.6 milijardi dolara, ali samo ukoliko vraćeni uređaji ne mogu da se poprave, što je ipak malo verovatno. Nije pomenuto o kojoj verziji iPhone uređaja se radi, ali se pretpostavlja da su u pitanju iPhone 5 ili 4S, a da se najverovatnije ne radi o dolazećem iPhone 5S modelu jer bi se glasine o tome već proširile Internetom. Kada su u pitanju problemi sa kojima Apple može da se suoči, oni se odnose na smanjenje ponude i isporuke iPhone-a tokom par nedelja, ali da to neće biti primetno kada su kupci u pitanju, jer zahtevi za uređajima u ovo doba godine su manji u odnosu na jesen ili zimu.


Turistička organizacija Beograda | „Srebrna zvezda” za promotivni film TOB na festivalu u Berlinu\nPočetna Vesti „Srebrna zvezda” za promotivni film TOB na festivalu u Berlinu\n„Srebrna zvezda” za promotivni film TOB na festivalu u Berlinu\nPromotivni film Turističke organizacije Beograda „Šetnja kroz istoriju i kulturu Beograda” osvojio je drugo mesto i nagradu „Srebrna zvezda” na međunarodnom festivalu turističkih filmova u Berlinu „The Golden City Gate” u kategoriji gradova.\nOvaj 21. međunarodni festival turističkih filmova „The Golden City Gate” održan je u okviru upravo završenog Sajma turizma u Berlinu ITB NOW. U toku je glasanje za dijamantsku nagradu na ovom festivalu za koju je film o Beogradu takođe u igri.\nAutor filma „Šetnja kroz istoriju i kulturu Beograda” je Dušan Stojančević, poznati autor brojnih turističkih, promotivnih filmova, reklama i video-materijala. Takođe, on je potpisnik filma „Beogradska ljubavna priča”, koji je predstavljao Beograd u zemlji i svetu 2019. godine, ali i prepoznatljivog kratkog filma „A Day in Belgrade”, koji je objavila i Nacionalna geografija.\n– Učešće Turističke organizacije Beograda na festivalima turističkih filmova je deo kampanje za promociju Beograda kao turističke destinacije. Unapred se radujemo i preostalim takmičenjima u ovoj festivalskoj godini i očekujemo dobar plasman – istakao je direktor TOB-a Miodrag Popović.\nFestival u Berlinu deo je renomiranog godišnjeg Gran-pri takmičenja koje se održava u brojnim gradovima sveta pod okriljem CIFFT-a (Internacionalna komisija za festivale turističkih filmova), u partnerstvu sa Svetskom turističkom organizacijom UNWTO i Evropskom komisijom ETC. Ove godine Gran-pri obuhvata 14 festivala među kojima su i takmičenja u Kanu, Rigi, Varšavi, Los Anđelesu, Kapadokiji, NJujorku, Zagrebu, Kejptaunu, kao i Velikom Gradištu u Srbiji.\nPromotivni film „Šetnja kroz istoriju i kulturu Beograda” može se pogledati na zvaničnom Jutjub kanalu TOB-a: https://www.youtube.com/watch?v=pBmg4vk4C8E